Zvezdina rapsodija (FOTO) (VIDEO) - Jadranska liga, Košarka\nAleksandar Milosavljević 12.10.2013., 20:50\nKošarkaši Crvene zvezde zabeležili su drugu pobedu u novoj sezoni ABA lige pošto su u 3. kolu u beogradskoj hali Pionir pred oko 2.847 gledalaca deklasirali kragujevački Radnički sa 88:51 (22:11, 22:10, 20:10, 24:20).\nInsistiranje trenera Radonjića na dobroj odbrani iz koje proizilazi i dobar napad došlo je do najboljeg izražaja u večerašnjoj utakmici kada su crveno-beli nakon prvod perioda već imali dvocifrenu prednost da bi je do poluvremena udvostručili na +23 (44:21). Iako oslabljeni neigranjem povređenog Raška Katića crveno-beli su dominirali pod oba obruča, a kada se tome doda očajan šut Kragujevčana sa distance (za tri poena 1/17 u prvom poluvremenu) jasno je zbog čega je domaći tim stekao toliku prednost.\nKako su u trećem periodu crveno-beli došli do ogromnih +37 (64:27) trener Radonjić je iskoristio priliku da pruži šansu mladim košarkašima Tejiću i Ristiću koji su se predstavili domaćoj publici na pravi način. Vrlo dobre partije pružile su sve novajlije u redovima srpskog vicešampiona od Amerikanaca Šilba i Dženkinsa, preko Slovenca Blažiča do Bobija Marjanovića koji je poneo i titulu igrača utakmice.\nUpravo Marjanović i Dženkins sa po 17 poena bili su najefikasniji u redovima Crvene zvezde, Šilb i Lazić su dodali po devet, a Cvetković i Blažič po osam poena. Na drugoj strani jedini vredni pomena su Jaru sa 11 i Dimić sa 10 poena.\nOgromno vođstvo svog tima Dejan Radonjić je iskoristio da u tim ubaci mlade snage na čelu sa Aleksandrom Cvetkovićem i Lukom Mitrovićem. Ujedno su se Zvezdini standardni košarkaši odmorili za predstojeći izazov u Evroligi. Na kraju Radnički nije uspeo ni protiv mladih igrača zvezde da smanji razliku , pa je na kraju domaći tim slavio veoma ubedljivu pobedu.\nNastavila je Crvena zvezda da gazi i u trećem periodu koji je dobila sa dest poena razlike (20:10). radnički je jednostavno neprepoznatljiv, očajan u napadu, dok u odbrani ne može da odbrani gotovo ništa. Ovacije na otvorenoj sceni dobio je Boban Marjanović prilikom izmene kada je umesto njega u igru ušao mladi krilni centar Tejić. Za 25 minuta na terenu Marjanović je upisao 17 poena i osam skokova.\nGde su stali u prvoj crveno-beli su nastavili u drugoj četvrtini, granitnom odbranom ne dozvoljavaju Kragujevčanima da im priđu košu te se izabranici Miroslava Nikolića odlučuju za šut za tri poena koji ih prilično ne služi (1/17). Na drugoj strani Crvena zvezda je izbalansirala igru, pa je počela da ubacuje i spolja, a trojke su pogađali Cvetković, Simonović i Dženskins. publiku na noge podigli su Marjanović, koji je uhvatio loptu pod svojim košem, Šilb koji je prihvatio pas i digao Simoviću za zakucavanje, što je i potez utakmice za sada.\nCrvena zvezda je nakon prve četvrtine stekla velikih 11 poena prednosti pre svega odličnom igrom u odbrani i igrom na centre u napadu o čemu najbolje govori podatak da su najefikasniji posle 10 minuta igre Boban Marjanović sa osam i Luka Mitrović sa četiri poena. Trojkom Jake Blažiča u poslednjoj sekundi crveno-beli su došli do dvocifrene prednosti.\nKošarkaši Crvene zvezde i kragujevačkog Radničkog sastaju se u meču 3. kola Jadranske lige u beogradskoj hali Pionir. Novi tim Dejana Radonjića debituje pred domaćom publikom nakon dva meča odigrana na gostujućim terenima sa polovičnim učinkom, dok je ekićpa iz srca Šuamdije upisala oba trijumfa u prva dva kola.\nTreneri ekipa su se dolučili za sledeće sastave:\nCrvena zvezda:Cvetković, Mitrović, Lazić, Blažič, Simonović, Marjanović, Radenović, Ristić, tejić, Nelson, Dženkins, Šilb\nRadnički: Sili, Janković, Lešić, Jović, Stevanović, Mlađan, Kalinić, Jaru. Dimić, Balmazović, Jevtović, Marinović\nNa 10-ak minuta pre početka meča u Pioniru oko 3.000\nABA ligaKK Crena zvezdaKK Radnički Kragujevac\nPrethodna vest Jeremić i Kličko novi drugari\nSledeća vest Loša Krka pobedila očajni Partizan\nJeremić i Kličko novi drugari


Delić: Izvjesno da će 5. januara biti izabran predsjednik Skupštine – Portal Luca\nDelić: Izvjesno da će 5. januara biti izabran predsjednik Skupštine\nIzvjesno je da će na sjednici lokalnog parlamenta u Mojkovcu koja je zakazana za 5. januar biti izabran predsjednik Skupštine opštine i time će nova koalicija preuzeti vlast – kazao je za Pobjedu nosilac liste „Za budućnost Mojkovca“ Vesko Delić.\nOn je pojasnio da ovih dana vode intenzivne pregovore i da se gotovo svaki dan sastaju, ali da, dok ne postignu konačan dogovor, ne mogu ništa govoriti.\n– Još uvijek nije zvanično ko će biti predsjednik Skupštine i dogovor je takav da ne izlazimo u javnost dok ne usaglasimo i za sve ostale funkcije, a ne samo za predsjednika lokalnog parlamenta – istakao je Delić.\nU noći izbora 5. decembra jedan od lidera Demokratskog fronta Andrija Mandić poručio je da će upravo Delić biti novi predsjednik Opštine, a to je nedavno saopštila i Tatjana Simić iz Demokratske Crne Gore.\nDelić je za Pobjedu kazao da to još uvijek nije zvanično i dodao je da će se o tome dogovoriti u narednim danima nakon čega će obavijestiti javnost.\nNa lokalnom nivou, naveo je, nema nesuglasica između koalicija koje su na državnom u čestim sukobima.\n– Ono što se na državnom nivou dešava nije umnogome uticalo na naše odnose ovdje. Već dugi niz godina imamo dobre odnose kada je u pitanju opozicija, a sad vlast u Mojkovcu – zaključio je Delić.\nNa lokalnim izborima održanim u Mojkovcu 5. decembra koalicija „Za budućnost Mojkovca“ osvojila je osam mandata, Demokrate četiri, Ura i grupa građana „Ne damo Mojkovac“ po dva, dok je Ujedinjena Crna Gora dobila jedan mandat. Sa druge strane, koalicija DPS-SD-LP osvojila je 14 mandata


Direktor ICITAP-a u posjeti Službi\nDirektor ICITAP-a u BiH, Charles W. Bennett posjetio je Službu za poslove sa strancima i sastao se sa direktorom Slobodanom Ujićem.\nObzirom da je ovo prva posjeta direktora ICITAP-a Službi za poslove sa strancima od kada je Slobodan Ujić imenovan za direktora Službe, razgovarano je o prioritetima rada i dodatnom jačanju kapaciteta Službe, budućim planovima, kao i o unapređenju saradnje Službe sa ICITAP-om.\nDirektor Ujić je istakao dobru saradnju Službe sa ICITAP-om koji je u proteklim godinama bio značajna podrška radu Službe, posebno u jačanju njenih materijalno-tehničkih i kadrovskih kapaciteta. Sve to doprinijelo je ukupnom jačanju kapaciteta Službe za poslove sa strancima i njenoj efikasnoj borbi protiv ilegalnih migracija.\nNa sastanku je razgovarano i o implementaciji projekta Biometrije u Službi za poslove sa strancima koji finansira i implementira ICITAP. U kontekstu navedenog, razgovarano je o potrebama za određenim specijalističkim obukama namijenjenim inspektorima za strance s ciljem dodatnog unapređenja kvaliteta njihovog rada.\nBennett je rekao da ICITAP stoji na raspolaganju Službi za poslove sa strancima za svaki vid pomoći i podrške, kako bi se što efikasnije suprotstavila svim sigurnosnim izazovima današnjice. On je čestitao direktoru Službe na imenovanju i poželio uspjeh u budućem radu.\nDirektor Ujić se zahvalio ICITAP-u i Vladi SAD na doprinosu u razvoju Službe i izrazio uvjerenje da će uspješna saradnja biti nastavljena.


Одржана Друга RSNOG конференција | RSNOG - Група мрежних оператора Србије\nOdržana Druga RSNOG konferencija\nDruga RSNOG konferencija održana je u Hotelu „Kraun plaza”, u Beogradu, 22. novembra, uz podršku RNIDS-a, RIPE NCC, Interxion, SOX i Mainstream.\nKonferencija je okupila oko 120 mrežnih stručnjaka iz najvećih domaćih telekomunikacionih kompanija, kablovskih operatora, internet i hosting provajdera (Vip mobile, Telenor Srbija, Telekom Srbija, SBB, Pošta Srbije, Orion telekom, Serbian Open Exchange, Mainstream, Radijus vektor, AVcom, Beotel, EUnet, Sattrakt), domaćih IT kompanija (Pupin telekom, RT-RK, Asseco SEE, Algotech), akademskih institucija (Elektrotehnički fakultet Beograd, Fakultet organizacionih nauka Beograd, Elektronski fakultet Niš, Fakultet bezbednosti) i državnih institucija (Ministarstvo prosvete, nauke i tehnološkog razvoja, Ministarstvo trgovine, turizma i telekomunikacija, Ministarstvo odbrane i Vojska Srbije, RATEL, CROSO, RFPIO, UZZPRO). Konferenciju je dodatno pratilo nekoliko stotina zainteresovanih posredstvom internet prenosa.\nRSNOG konferenciju je otvorio dr Vladica Tintor, direktor Republičke agencije za elektronske komunikacije i poštanske usluge, nakon čega je održano šest prezentacija na teme kao što su projektovanje modernih data centara, bezbednost mrežne infrastrukture, kritičnih servisa i korisničkih sadržaja na Internetu, a predstavljen je i projekat uspostavljanja tačke razmene internet saobraćaja u Nišu, kao i aktivnosti Udruženja administratora južne Srbije. Ove godine na RSNOG konferenciji po prvi put je održan nagradni kviz iz oblasti poznavanja internet mreža, a nagrade za prvo i drugo mesto su bile Arduino i Raspberry Pi kompleti.\nKao i prošle godine, RSNOG konferencija generisala je pojačano interesovanje za e-listu RSNOG zajednice, koja je pojačana za šezdesetak novih članova, pa sada okuplja preko 220 mrežnih administratora i drugih članova tehničke internet zajednice u Srbiji.\nSve prezentacije, snimci predavanja i fotografije sa Druge RSNOG konferencije dostupni su na sajtu RSNOG zajednice.\nFondacija „Registar nacionalnog internet domena Srbije“(RNIDS) je stručna, nestranačka, nevladina i nedobitna organizacija, osnovana od strane lokalne internet zajednice u Srbiji, sa ciljem da upravlja nacionalnim internet domenima Srbije. RNIDS pruža administrativnu, organizacionu i finansijsku podršku aktivnostima RSNOG zajednice.\nRéseaux IP Européens – Network Coordination Centre(RIPE NCC) je Koordinacioni centar foruma evropskih IP mreža, jedan od pet svetskih regionalnih internet registara (RIR), nadležan za teritoriju Evrope, Bliskog Istoka i Centralne Azije. Članovi organizacije su lokalni internet registri kojima RIPE NCC dodeljuje IP adrese i AS brojeve, bez kojih Internet ne bi mogao da funkcioniše.\nInterxion je vodeći evropski pružalac carrier i cloud-neutral usluga kolokacije u data centrima, sa preko 1.500 korisnika u 42 data centra u 11 država. Interxion pruža usluge za preko 600 pružalaca internet pristupa i 21 tačku razmene internet saobraćaja širom Evrope.\nSOX(Serbian Open eXchange) je platforma za razmenu Internet saobraćaja, otvorenih pravila i transparentnih procedura, koja omogućava okosnicu (backbone) za nacionalne i regionalne Internet kompanije, fiksne i mobilne telekomunikacione operatere, pružaoce sadržaja, gaming kompanije.\nMainstream od 2005. pruža usluge naprednog Web hostinga, uz 24h podršku i garantovanu dostupnost sajtova svojih klijenata od 99,9% godišnje. Mainstream hostuje čak 8 od 10 najposećenijih sajtova u Srbiji po Gemius Audience rejtingu.


Doris Pack: Bez kompromisa nema BiH - Index.hr\nDoris Pack: Bez kompromisa nema BiH\nZASTUPNICA Europskog parlamenta Doris Pack je, nakon propalog sastanka u Butmiru, izjavila da joj se čini da političari u BiH uopće nisu zainteresirani za pomoć svojoj zemlji da postane demokratska i potpuno funkcionalna država. Prema riječima Pack, ni nevladine organizacije nisu odradile svoj dio posla jer je njihova uloga upravo vršenje pritiska na političke predstavnike u toj zemlji, prenosi Deutsche Welle.\n"Da sam ja u poziciji bosanskih Hrvata, Srba ili Bošnjaka, izašla bih na ulicu! Tražila bih od drugih da krenu sa mnom i tako objasne političarima u Mostaru, Sarajevu, Banjaluci da moraju da rade u interesu i za budućnost građana. Ovako političari mogu da se i dalje osjećaju moćno i da na nastave sa svojim zapaljivim govorima", kazala je Pack.\nNakon završenog drugoga sastanka u Butmiru, pozicije u BiH su i dalje nepromijenjene, nema približavanja, kompromisa i pomirenja, smatra Pack. Ipak, Pack u cijeloj situaciji ocjenjuje pozitivnim činjenicu da međunarodna zajednica i dalje želi nastaviti razgovore, ponuditi pomoć i neku vrstu platforme. "Ako nema kompromisa u BiH neće biti ni države. Ako BiH želi ući u EU ona može ući samo kao država BiH, a ne pojedinačno, po entitetima", dodala je Pack.\n#BiH #BiH #BiH #BiH #BiH #EU #EU #EU #EU #EU #Doris Pack #Doris Pack #Doris Pack #Doris Pack #Doris Pack


Objavljeno: 04.06.2014, 11:26:55 , 13:41:31\nObnavljanje proizvodnje moguće na 16.000 hektara\nPrvi rezultati analiza poplavljenog zemljišta su ohrabrujući, a prema trenutno raspoloživim podacima, presejavanje će biti moguće na 15.000 do 16.000 hektara, izjavio je danas državni sekretar u Ministarstvu poljoprivrede i ...\nBEOGRAD – Prvi rezultati analiza poplavljenog zemljišta su ohrabrujući, a prema trenutno raspoloživim podacima, presejavanje će biti moguće na 15.000 do 16.000 hektara, izjavio je danas državni sekretar u Ministarstvu poljoprivrede i zaštite životne sredine Željko Radošević.\nTi podaci nisu konačni, a u ovom trenutku je prioritet da se što pre obezbedi potrebno seme i ostali repromaterijal za do sada evidentirane površine kako bi poljoprivrednici mogli da obnove proizvodnju u agrotehničkim rokovima, odnosno do 1. jula, kazao je Radošević novinarima u Privrednoj komori Srbije.\nOn je pozvao i sve donatore da pomognu ugroženim poljoprivrednicima tako što će obezbediti semena pre svega ranih hibrida kukuruza i soje.\nOn je ukazao da su do sada spremne količine za obnavljanje proizvodnje na 11.000 hektara kukuruza i 2.270 hektara soje, svo seme je “non GMO” i očekuje se da će njegova distribucija početi u narednim danima.\nRadošević je u okviru konferencije “Srpska poljoprivreda nakon poplava” u organizaciji udruženja “Agropres” napomenuo i da je do sada uzeto oko 500 uzoraka zemljišta iz svih područja gde se voda povukla.\nRanije iznete procene pojedinih stručnjaka da je direktna šteta u poljoprivredi oko 500 miliona evra, Radošević nije želeo da komentariše, istakavši da Ministarstvo poljoprivrede u ovom trenutku intenzivno radi na prikupljanju podataka sa terena i dobija preliminarne podatke od lokalnih samouprava.\nRadošević nije izneo konkretan podatak, ali je dodao da je šteta od poplava u poljoprivredi od 35 do 40 odsto od ukupnih šteta od poplava.\nŠtete u agaru 500 miliona evra, ključno obaviti setvu\nDirektna šteta u agraru procenjena je na 500 miliona evra, a stručnjaci su se danas složili da je neophodno što pre presejati poplavljene površine na kojima je to moguće i obezbediti dovoljne količine hrane za preživelu stoku.\nSekretar Udruženja Privredne komore Srbije za poljoprivredu Nenad Budimović rekao je da su poplave pogodile sektor koji je vodeći u privredi Srbije.\n"Nacionalna asocijacija privrede je na vreme reagovala i uz saradnju privrednika pokušala da pronađe rešenje za teškoće koje su nas snašle od elementarnih nepogoda", rekao je.\nPrema njegovim recima, ulažu se napori kako bi se obavila setva na površinama gde se povukla voda, ali su u toku i pripreme kako bi se obavila i jesenja setva.\nSad je cilj da se obavi setva na površinama gde do jeseni mogu stići usevi, kao i da se nabavi dovoljno hrane za životinje, kazao je Budimović.\nPrvi rezultati analiza poplavljenog zemljišta su ohrabrujući, a prema trenutno raspoloživim podacima, presejavanje će biti moguće na 15.000 do 16.000 hektara, izjavio je državni sekretar u Ministarstvu poljoprivrede i zaštite životne sredine Željko Radošević.\nRadošević je ukazao da su do sada spremne količine za obnavljanje proizvodnje na 11.000 hektara kukuruza i 2.270 hektara soje, svo seme je "non GMO" i očekuje se da će njegova distribucija početi u narednim danima.\nPoplava je uništila 6.233 pčelinje zajednice, a ukupna šteta u pčelarstvu do sada je veća od 25 miliona evra, izjavio je predsednik Saveza pčelarskih organizacija Srbije (SPOS) Rodoljub Živadinović.\nReč je o preliminarnim podacima, a članovi SPOS, kojih ima 9.000, imaju rok da do 20. juna prijave zvanične podatke na osnovu zapisnika o šteti pribavljenim u svojim opštinama, rekao je Živadinović novinarima u Privrednoj komori Srbije.\n"Ciklon "Tamara" nije zahvatio samo poplavljena područja, nego čitavu Srbiju i mi smo u velikom problemu jer je ove godine bagremova paša u potpunosti izostala, ne samo da nemamo bagremovog meda, već praktično pčelinja društva nemaju dovoljno hrane ni za sebe", ukazao je Živadinović.\nOn je precizirao da šteta zbog uništenih pčelinjih društava usred bagremove paše iznosi 1,2 miliona evra, a zbog izostanka bagremove paše samo na osnovu velikoprodajne cene gubici su veći od 20 miliona evra.\nDragan Filipović, zamenik generalnog direktora "Delta Djenerali osiguranja’’ ukazao da se u poljoprivredi Srbije osigurava samo osam odsto useva, a od poplava samo dva odsto.\nTagovi: Poljoprivreda, štete, Radošević


Lungarotti: Prihvatni centri pripremaju se za zimu, ima mjesta za sve migrante @ StartBiH.ba\nZajedničkim naporima Međunarodne organizacije za migracije (IOM), Službe za poslove sa strancima (SPS) i ostalih partnera, a u koordinaciji s Ministarstvom sigurnosti BiH, uvjeti u privremenim prihvatnim centrima (PPC) u Bosni i Hercegovini kontinuirano se poboljšavaju od samog uspostavljanja, a posebno se pripremaju za zimski period.\n- Proširujemo kapacitete tranzitnih centara i podržavamo Službu za poslove sa strancima da otvori novu lokaciju Lipa, koja će dodatno primiti 1.500 osoba. Sad nam je u fokusu da migrantima koji su odlučili ostati izvan tranzitnih centara, unatoč raspoloživosti smještajnih kapaciteta, pružamo podršku tamo gdje se nalaze i aktivno promoviramo njihovo preseljenje u sigurnije uslove - kazala je za Fenu šefica Misije IOM-a Laura Lungarotti.\nKako je naglasila, dolaskom hladnijeg vremena IOM kontinuirano radi na informiranju migranata, koji su izvan zvaničnih smještajnih kapaciteta, o mogućnostima njihovog smještanja u privremene prihvatne centre u kojima zasad ima dovoljno smještajnih kapaciteta za sve njih.\n- Da, imamo smještajne kapacitete u svim tranzitnim centrima - naglasila je.\nU pet prihvatnih centara, kojima upravlja Služba za poslove sa strancima uz podršku IOM-a i drugih partnera, trenutno je 2.707 osoba, a kapacitet je 4.530. Otvaranjem novog privremenog prihvatnog centra Lipa kapaciteti će se povećati za 1.500 kreveta. Među migrantima koji su trenutno u BiH najviše osoba je iz Afganistana i Pakistana, slijede Bangladeš, Irak, Maroko, Alžir, Indija i Sirijska Arapska Republika.\nPrema posljednjem prikupljanju i analizi podataka, koje je uradio IOM, procjenjuje se da je oko 1.100 migranata izvan prihvatnih centara, na neslužbenim lokacijama.


Ko je u regionu najviše zadužen? – Bankar.me\nOctober 25, 2018 CRNA GORA, MAKRO, REGION, SVE VIJESTI Leave a comment\nHrvatska i Albanija imaju najveći javni dug u regionu u odnosu na bruto domaći proizvod (BDP), dok je BiH među namanje zaduženim zemljama, izvještava Indikator.ba.\nPrema podacima Eurostata i Evropske komisije, na kraju drugog kvartala 2018. godine javni dug u Hrvatskoj iznosio je 76,1 posto BDP-a i značajno se smanjio u odnosu na prethodna razdoblja (u trećem kvartalu 2015. iznosio je 84,1 posto BDP-a). U Albaniji dug je dostigao 66,3 posto BDP-a, što ovu zemlja svrstava na 15. mjesto od 34 zemalja u Europi.\nKada je riječ o ostalim zemljama regije, Albanija ima sličan nivo duga sa Crnom Gorom i Srbijom. Ukupni javni dug Crne Gore posljednjeg dana 2017. godine iznosio je 2,76 milijardi eura ili 64,17 odsto bruto domaćeg proizvoda. Srbija je nekada imala dug veći od 70 posto BDP-a, ali ga je na kraju drugog kvartala smanjila na 55,9 posto.\nMakedonija ima dug od oko 44 procenata BDP-a, Bosna i Hercegovina 36,3 posto, dok je najniži nivo duga na Kosovu, oko 16 posto.\nNajveći dužnici u Evropi su Grčka (179,7 posto BDP-a), Portugal (124,9 posto)i Italija (133,1 posto).\nUbjedljivo najmanji dug u Evropi u odnosu na BDP ima Estonija, svega 8,3 posto.\nIzvještaj Ministarstva fiansija Crne Gore precizira da je, uzimajući u obzir depozite koji uključuju i 38.477 unci zlata, a koji su na kraju 2017. iznosili ukupno 70,90 miliona eura, neto javni dug 31. decembra iznosio 2,69 milijardi eura ili 62,52 odsto bruto domaćeg proizvoda (BDP).\nDržavni dug Crne Gore na kraju prošle godine bio je 2,63 milijarde eura ili 61,1 odsto BDP-a. Kako su depoziti u istom trenutku iznosili 70,9 miliona, državni dug se, u konačnom, može obračunati i na 2,56 milijarde eura ili 59,5 odsto BDP-a. Ipak, dug je za godinu porastao 224,91 miliona eura.\nPOJMOVIjavni dug Crne Gore javni dug zemalja Balkana zemlje regiona\nPrevious Tokom ljeta radilo više od 9.000 domaćih sezonaca\nSljedeći EBRD pokreće novi fond za podršku MSP-ima u pet zemalja regiona


RTS :: Španski mediji: Real u pregovorima sa Morinjom\nFudbal Španski mediji: Real u pregovorima sa Morinjom\nponedeljak, 21. okt 2019, 14:54 -> 15:04\nŠpanski fudbalski gigant Real Madrid već je u kontaku sa portugalskim trenerom Žozeom Morinjom, jer se iščekuje odlazak Zinedina Zidana sa klupe kraljevskog klupa, pišu lokalni mediji. Morinjo je u na klupi Madriđana bio u periodi od 2010. do 2013. godine, kada je 2012. postao šampion Španije.\nKako se navodi, Zidanova pozicija na "Santjago Bernabeuu" ponovo se vratila u žižu interesovanja posle poraza od Majorke u devetom kolu Primere, posle koga je tim Zinedina Zidana prvu poziciju na tabeli prepustio Barseloni.\nMorinjo nema angažman još od decembra prošle godine kada je dobio otkaz u Mančester Junajtedu.\nMorinjo je u na klupi Madriđana bio u periodi od 2010. do 2013. godine, kada je 2012. postao šampion Španije.


Biznis berza - 4 years ago\nPostoje razne strategije kako da se poveća vrednost kompanije.\nVeć sam pisao o proceni vrednosti firme, i tu sam objasnio, koje metode procena postoje. Sada ću pisati o ceni, tržišnoj vrednosti, i strateškoj vrednosti firme u odnosu na metode procene firme.\n• Cena predstavlja iznos koliko kapital i imovina firme vrede vlasnicima(ku) firme\n• Tržišna vrednost predstavlja iznos koliko kapital i imovina firme vrede nekom drugom, odnosno, koliko je neko spreman da plati za akcije firme\n• Strateška vrednost je iznos koliko bi kapital i imovina mogli da vrede u budućnosti\nKada je počela globalizacija početkom devedesetih godina, većina multinacionalnih kompanija se odlučivala za akvizicije kompanija. Takve procese smo mogli da vidimo tokom privatizacije u Srbiji početkom dvehiljaditih godina, kada su strane kompanije počele da dolaze na naše tržište. To je jedna od strategija širenja poslovanja i uvećanja vrednosti matične kompanije.\nDruga strategija uvećanja vrednosti je uvećanje baze klijenata, odnosno, tržišnog učešća. Svaki kupac, bilo kog biznisa, pored prihoda i profitabilnosti, gleda ko su kupci i kakav je budući potencijal da se ta baza uveća. Ukoliko je situacija na tržištu povoljna, možemo govoriti o strateškoj vrednosti kompanije. Tada se firme precenjuju, jer su projekcije previsoke u odnosu na tržišnu vrednost.\nTreća strategija bi bila kupovina novih mašina u cilju podizanja svoje produktivnosti. Nova osnovna sredstva mogu omogućiti firmi širi asortiman proizvoda, koje će dovesti do veće prodaje postojećim ili novim kupcima.\nU modernoj ekonomiji, imamo primere kompanija Air BnB, Ubera, Alibabe, Facebook, Twittera i ostalih, koji praktično ne poseduju osnovna sredstva, a spadaju među najvrednije kompanije na svetu.\nŠta bi kod ovakvih kompanija moglo biti atraktivno da privlače tolike investitore i kapital, a nisu jako profitabilne?\nTo je upravo potencijal, odnosno, takozvani outlook, prognoza budućeg poslovanja. To su kompanije, koje imaju nov i skalabilan poslovni model, i na kom god tržištu se pojave\nnude nešto modernije, bolje od konkurencije, bilo da je to cena ili bolja usluga,\nAko sumiramo sve ove strategije možemo da zaklučimo da jedna kompanija može da uveća svoju vrednost ako raste i to kroz:\n• Akviziciju druge kompanije (rast kroz kupovinu kontrolnog paketa akcija)\n• Internim rastom\n• Partnerstvom sa drugom kompanijom (koristeći sinergiju sa drugom kompanijom za rast).\nPavle Vlajčić, Biznis berza\nBiznis berza je nastala s ciljem da se zainteresovanim vlasnicima malih biznisa pomogne da se lakše i brže povežu sa adekvatnim strateškim investitorima i finansijerima.\nBiznis Berza u polufinalu Generatora\nPlanovi u firmi, kao i u životu su bitni da bismo ostvarili ciljeve\nNemci bez suficita u budžetu?


KOKSAKI VIRUS NAPAO LASLA ĐEREA: Ali, i njega je pobedio i počinje sa treninzima! - Vesti, ATP, Tenis\nHotSport»Vesti, ATP, Tenis»KOKSAKI VIRUS NAPAO LASLA ĐEREA: Ali, i njega je pobedio i počinje sa treninzima!\nStefan Smuđa| 2019-10-18T12:17:19+01:00\t18. okt 2019. 12:10|0 komentara|HotSport\nPosle niza dobrih rezultata, prvog osvojenog trofeja na ATP turneji u karijeri i nastupa u trećem kolu Rolan Garosa tokom prvog dela aktuelne sezone, bilo je za očekivati da će tada drugi reket Srbije Laslo Đere nastaviti u daljem pohodu ka ulasku među najboljih 20 igrača svetskog tenisa. Nažalost, to nije bio slučaj, a glavni razlog za izostanak željenih rezultata bio je – narušeno zdravlje.\nZahtevna ATP turneja igračima često ne dopušta dovoljno slobodnog vremena ni kako bi proverili svoje zdravstveno stanje – i tako je, tek posle povratka sa američke turneje, pregled otkrio da je Laslo Đere imao Koksaki virus. Uz to, rezultati analize krvi pokazali su da je bolovao i od citamegalo virusa i mononukleoze, a da toga uopšte nije ni bio svestan, svo vreme putujući i igrajući.\n– Srećom, Koksaki virus mi je prepoznat na vreme, jer bi inače bio u opasnosti da izazove upalu srčanog mišića. Sa otkrićem ova tri zdravstvena problema, moj tim i ja smo doneli odluku da napravim pauzu u treninzima od barem mesec dana, bez bilo kakvih fizičkih aktivnosti. U tom periodu sam radio i magnetnu rezonancu srca i ultrazvuk abdomena. Rezultati prošlonedeljnog pregleda kod kardiologa bili su, na moju veliku radost, zadovoljavajući; virus je suzbijen, i dobio sam dozvolu da ponovo počnem sa treninzima – o svom aktuelnom zdravstvenom stanju kaže Laslo Đere.\n– U vezi sa mojim mogućim nastupima do kraja ove sezone, prijavio sam učešće na turnirima u Bazelu i mastersu u Parizu. Uželeo sam se tenisa, i sada mi je najvažnije da radim na kondiciji. Osećam se bolje iz dana u dan, i voleo bih kada bih uspeo da budem spreman već za nastup u Bazelu na šta će najviše uticati moje stanje narednih dana – naglasio je Laslo Đere.\nTAGOVI: Laslo Đere


RTCG - Radio Televizija Crne Gore - Nacionalni javni servis :: Politika :: Krivokapić da spriječi rušenje kotorske vlasti / print=true\nPRAVA CRNA GORA 26. 03. 2019. 11:05 >> 11:32 22\nPrava Crna Gora oštro osuđuje pokušaj rušenja kotorske vlasti od strane lokalnog odbora Socijal-demokratske partije (SDP) i poziva predsjednika te stranke Ranka krivokapića da zaustavi rušenje vlasti u toj opštini.\n"Ovakav pokušaj destabilizacije opozicije, ne samo na lokalnom, već i državnom nivou imajući u vidu važnost Kotora, može nanijeti ogromnu i nepopravljivu štetu cjelokupnoj opoziciji, ali i građanima koji su željni promjena", navodi se u saopštenju.\nInicijatuvu kotorskog SDP-a za smjenu Jokića vide kao zlonamjernu inicijativu i tumače je, kako su kazali, prije svega, kao borbu za privilegije i beneficije u okviru lokalne vlasti, ponajviše vezanu za dijeljenje plijena u Luci Kotor.\n"U tome će, očito, naići samo na podršku svojih dojučerašnjih i dvodecenijskih koalicionih partnera, što je samo po sebi indikativno", navode iz Prave Crne Gore.\nSmatraju da opozicija, uključujući i centralu SDP-a mora usmjeriti maksimalne napore ka opstanku kotorske vlasti, kako bi opština nastavila sa nesmetanim radom.\n"Imajući u vidu doprinos cjelokupne opozicije u preporodu Kotora nakon oslobađanja iz ralja DPS-a, upućujemo javni poziv predsjedniku SDP-a, gospodinu Ranku Krivokapiću, da se umiješa u rad svog lokalnog odbora i zaustavi rušenje vlasti u ovoj opštini, ali i da članove pomenutog odbora usmjeri u pravcu SD-a gdje će sigurno dobiti ono zbog čega su, očito, ušli u politiku – novac i privilegije", navodi se u saopštenju.\nPoručuju da bi Krivokapić, kao iskusan političar, morao da zna kakve dalekosežne posljedice može izazvati ovaj započeti proces, ne samo po kotorsku vlast, već i po građanske proteste.\n"Dakle, nadamo se da će SDP iznaći snage da stopira proces smjene gradonačelnika Jokića - što bi tražili i da je u pitanju gradonačelnik iz bilo keje opozicione partije - i time spriječi preporod i zamah DPS-a koji bi, u tom slučaju, mogao da se prelije i na ostale opozicione gradove", taključuju iz Prave Crne Gore.\nKotor SDP Prava Crna Gora


Beč: Svjetski dan borbe protiv AIDSa - Eurocomm-PR\nBeč: Svjetski dan borbe protiv AIDSa\nPrvog decembra 2021. obilježava se Svjetski dan borbe protiv side. Tim povodom je bečko saobraćajno preduzeće "Wiener Linien" postavilo zastavice sa crvenom trakom na svoja vozila u znak solidarnosti sa osobama koje su HIV pozitivne. Akcija se sprovodi od 22. novembra do 6. decembra u saradnji sa organizacijom "Aids Hilfe Wien".\nNaročito u odnosu na trenutne pandemijske izazove, osjećaji odgovornosti i solidarnosti su važni. Stoga "Aids Hilfe Wien" poziva sve ljude da prvog decembra pokažu vrpcu protiv isključivanja i nejednakog tretmana HIV pozitivnih osoba. "Pitanje HIV/AIDS-a ovako postaje vidljivo u bečkim ulicama. Sretna sam što se ove godine u saradnji sa Wiener Linien održava kampanja povodom Svjetskog dana borbe protiv AIDS-a" naglasila je Andrea Brunner, direktorica Aids Hilfe Wien.


Ustavni sud BiH djelimično usvojio apelaciju Gorana Zubca\nUstavni sud BiH je djelimično usvojio apelaciju koju je podnio Goran Zubac, direktor agencije za istrage i zašitu BIH (SIPA) i to u dijelu koji se odnosi na navodno kršenje prava na pretpostavku nevinosti.\nUstavni sud BiH je utvrdio povredu člana Ustava Bosne i Hercegovine i člana Evropske konvencije za zaštitu ljudskih prava i osnovnih sloboda u postupku utvrđivanja "krivične optužbe“ u vezi s izjavama nekih zvaničnika o njegovoj "krivici“, a koje su kao takve prejudicirale odluku nadležne sudske vlasti.\nUstavni sud BiH, podržavajući praksu Evropskog suda za ljudska prava u vezi s tim pitanjem, smatra da su zvaničnici, prilikom davanja svojih izjava, trebali postupati s posebnim oprezom pri izboru riječi za opisivanje apelantove krivične odgovornosti.\nS obzirom na sadržaj njihovih izjava, Ustavni sud smatra da su takve izjave ohrabrile javnost da vjeruje da je apelant kriv i prije nego što je u skladu sa zakonom dokazana njegova krivica, te da je usljed takvih izjava povrijeđeno apelantovo pravo iz člana 6. stav 2. Evropske konvencije.\nDirektoru Agencije za istrage i zaštitu Goranu Zupcu sudi se za krivično djelo nesavjesni rad u službi u vezi sa februarskim protestima građana u BIH.


Problem srpskih dokumenata pogodio i Albance - 07.08.2019, Sputnik Srbija\nProblem srpskih dokumenata pogodio i Albance\nAlbanci iz Bujanovca, Preševa i Medveđe uputili su žalbu Albanskom nacionalnom savetu na odluku da se ne priznaju srpski pasoši na prištinskom aerodromu, javlja... 07.08.2019, Sputnik Srbija\n14:25 07.08.2019 (Osveženo: 14:40 07.08.2019)\nAlbanci iz Bujanovca, Preševa i Medveđe uputili su žalbu Albanskom nacionalnom savetu na odluku da se ne priznaju srpski pasoši na prištinskom aerodromu, javlja „Kosovo onlajn“.\nAlbanski nacionalni savet uputio je hitan zahtev da se Albanci iz ove tri opštine na jugu Srbije izuzmu iz ovih mera, navodi se u pismu upućenom Ministarstvu spoljnih poslova Kosova.\n„Albansko nacionalno veće pozdravlja odluke Vlade Kosova koje jačaju kosovsku državnost. Međutim, preduzete mere direktno utiču i na albansku zajednicu u Preševu, Bujanovcu i Medveđi, što predstavlja dvostruku diskriminaciju Preševske doline. Albanci tradicionalno koriste prištinski aerodrom ’Adem Jašari‘ za putovanja, dok ova mera otežava i komunikaciju Albanaca sa dijasporom“, navodi se u pismu.\nOvo je drugi put da se Albansko nacionalno veće obratilo kosovskim institucijama kako bi Albance sa juga centralne Srbije izuzeli iz recipročnih mera u vezi sa nepriznavanjem srpskih dokumenata.


Uhapšen bivši crnogorski ministar Branko Vujović\nHomeRegionUhapšen bivši crnogorski ministar Branko Vujović\n26/04/2021Redakcija BALKAN TVRegion, Vesti0\nCrnogorska policija je jutros, u slučaju državnih garancija za kredite Kombinata aluminijuma Podgorica (KAP), privela više osoba, među kojima je nekadašnji ministar ekonomije Branko Vujović, javlja RTCG.\n„Zbog zloupotrebe položaja lišeno je slobode više osoba. Krivična prijava podneta je protiv 14 osumnjičenih. U pitanju su članovi nekadašnje komisije za kontrolu državne pomoći iz Ministarstva finansija te određeni službenici Ministarstva ekonomije„, saznaje RTCG u policiji.\nVujović je bio je ministar ekonomije u Vladi Crne Gore od 2009. do 2013. godine, u periodu izdavanja garancija, koje su iznosile više od 130 miliona evra.\nU izveštaju Državne revizorske institucije od 2013. navedeno je da pre izdavanja garancija KAP-u nije rađena procena rizika.\n„Državne garancije odobrene 2009. i 2010. godine KAP izdate su bez detaljne analize finansijskog položaja i analize ekonomske održivosti Programa finansijskog restrukturiranja korisnika državnih garancija, kao i bez odgovarajuće procene mogućih posledica aktiviranja istih na državni budžet„, utvrdila je Državna revizorska institucija.\nStroži uslovi na tehničkom pregledu od 5. juna – katalizatori obavezni u pojedinim vozilima


Boris Tadić: Srbija će pokrenuti novu diplomatsku ofanzivu\nPredsednik Srbije Boris Tadić najavio je danas u Berlinu da će Srbija početi "diplomatsku ofanzivu", pošto izaslanik UN Marti Ahtisari u ponedeljak Savetu bezbednosti UN bude predstavio svoj predlog rešenja statusa Kosova. Tadić je to rekao posle sastanka sa luksemburškim ministrom spoljnih poslova Žanom Aselbornom u Berlinu, gde učestvuje na sastanku predsednika socijaldemokratskih i socijalitičkih partija Evrope povodom 50. godišnjice potpisivanja Rimskog ugovora, kojima je postavljen temelj EU.\nSrpski predsednik najavio je da će Beograd "o Kosovu razgovarati sa svim stalnim članicama Saveta bezbednosti". Istovremeno je ponovio stav Srbije da je "nezavisnost Kosova neprihvatljiva jer nije u skladu sa medjunarodnim pravom i jer bi izazvala teške posledice u regionu". Tadić je rekao i da "Srbija ipak želi kompromis o Kosovu" i ponovio opredeljenje Beograda za integraciju u EU. Luksemburški ministar istakao je u kratkoj izjavi posle susreta sa Tadićem podršku koju EU daje Ahtisariju i njegovom predlogu rešenja statusa Kosova.\nAselborn je naveo je da je Srbiji "potrebna EU kao što i EU mora da zna da joj je Srbija potrebna za postižanje stabilnostti na Balkanu". Ostvarenje trajnog mira u regionu Balkana, on je nazvao zadatkom koji je za EU "teži od uvodjenja evra". Predsednik Srbije će večeras prisustvovati koncertu Berlinske filharmnoije, kojim EU u glavnom gradu Nemačke počinje obeležavanje 50-godišnjeg jubileja. Neformalni samit 27 šefova država ili vlada EU sutra će usvojiti Berlinsku deklarcaiju. Dokument sadrži bilans dosadašnjih uspeha Unije, ističe temelje zajedništva članica i ukazuje na puteve daljeg razvoja EU.


Kompletni završni građevinski radovi Smederevo Srbija |\nGRAĐEVINSKA RADNJA MOSAIKO M SMEDEREVO\nKompletni završni građevinski radovi Smederevo Srbija\nRevolucije 114, 11300 Smederevo\n...... 064/35... Prikaži\nGrađevinska radnja Mosaiko M uspešno posluje sa sedištem u Smederevu. Bavimo se kompletnim završnim građevinskim radovima i po tome smo prepoznatljivi u Smederevu.\nNaša osnovna delatnost su kompletni završni građevinski radovi. Radimo unutrašnje završne radove, kao što su:\npostavljanje podnih obloga,\npostavljanje zidnih obloga,\na takođe radimo i spoljašnje završne radove,\nodnosno fasaderske radove.\nKvalitet ostaje dugo nakon što se zaboravi cena - moto je naše građevinske radnje!\nNudimo Vam kompletnu organizaciju i uslugu, građevinske radove koji će biti obavljeni u roku i po dogovorenom projektu. Vi samo treba da nam iznesete Vaše zahteve, bilo da se radi o izgradnji novog objekta, renoviranje i adaptaciju postojećeg objekta.


ARHIVA - Američki državni sekretar Entoni Blinken\nAmerički državni sekretar Entoni Blinken izdvojio je u sredu odnos Amerike sa Kinom kao glavni spoljnopolitički fokus administracije predsednika Džoa Bajdena i poručio da Kina predstavlja "najveći geopolitički test" ovog veka.\nBajden želi otklon od politike bivšeg predsednika Donalda Trampa "Amerika prvo", obnavljanjem saradnje sa saveznicima i ponovnim okretanjem multulateralnoj demokratiji, dok istovremeno prepoznaje da se svet promenio od kako je bio potpredsednik u Obaminoj administraciji, navodi Rojters.\n"Borićemo se za svako američko radno mesto i za prava, zaštitu i interese svih američkih radnika", poručio je Blinken.\nKina je jedina zemlja koja ima moć da ozbiljno dovede u pitanje sposobnost Amerike da oblikuje globalni sistem "pravila, vrednosti i odnosa", rekao je najviši američki diplomata.\nBajden je nazvao Peking "najozbiljnijim" američkim konkurentom, a njegova administracija je nagovestila da neće ublažavati oštar stav koji je Tramp prethodno zauzeo prema Kini.\nAngažman sa Kinom, "sa čvrste pozicije, zahteva da branimo naše vrednosti kada se ljudska prava krše u Šinđangu ili kada se gazi demokratija u Hong Kongu, jer ako to ne uradimo Kina će delovati sa još većom nekažnjivošću", naglasio je Blinken,


Izložba trojice slikara u organizaciji Doma kulture Mita Živkov Lala - Radio televizija Pančevo\nIzložba trojice slikara u organizaciji Doma kulture Mita Živkov Lala\n23. avgusta 2018. 2. novembra 2018. 0341\nU svečanoj sali mesne zajednice u Crepaji otvorena je 22.avgusta izložba trojice slikara Ivana Karafilovskog, Branislava Simića i Nenada Stojkova. U organizaciji Doma kulture Mita Živkov Lala, koji će ove godine i otvoriti i zatvoriti veliku manifestaciju Velikogospojinskih dana, izložbu su imali prilike da vide svi kulturni poslenici i ljubitelji umetnosti.\nPrisutnima su se obarili Nikola Kosovac, direktor Doma kulture, Nevena Gligorijević, PR opštine Kovačica i Dragana Kuprešanin, dr likovne umetnosti.\nNikola Kosovac, direktor, izrazio je zadovoljstvo što je dom kulture imao tu čast da otvori proslavu seoske slave, ali i istakao da se ove godine puno pažnje posvetilo celokupnom programu.\nMeđu ljubiteljima umetnosti koji su posetili izložbu, našli su se i kolege slikari koji nisu štedeli reči hvale kada su u pitanju radovi zlatne trojke.\nO umetnosti i umetnicima govorila je Dragana Kuprešanin i istakla da su pred publikom radovi koji se svojom tematikom oslanjaju na banatsku, kovačičku naivu, radovi hiperrealizma, magičnog realizma, ali i oni koji odišu metafizičkom notom na vrlo svojstven način.\nZa atmosferu pobrinuo se i Dušan Gluvakov Duša koji je svirao na gitari.\nPored kulturnih i sportskih dešavanja, svi meštani Crepaje mogu da prisustvuju i gastronomskim manifestacijama. Predstave, turniri u rukometu i košarci, bacanje trojki u humanitarne svrhe, moto skup, turniri u šahu, pikadu samo su neke od aktivnosti predviđene za predstojeći vikend.\nPočelo prvenstvo Kvalitetne lige Vojvodine\nSnažna podrška građana Južnog Banata predsedniku Aleksandru Vučiću!\nMica Milakov 17. marta 2019.


Mali Zvornik od MDULS-a dobio sredstva za nabavku tabli za obeležavanje ulica i isticanje kućnih brojeva | INFO 24\nZa potrebe nabavke tablica ulica i kućnih brojeva, u okviru procesa ažuriranja adresnog registra, opština Mali Zvornik dobila je od Ministarstva državne uprave i lokalne samouprave Republike Srbije 1.323.750 dinara. Ugovor o korišćenju navedenih namenskih sredstava u nadležnom ministarstvu u Beogradu potpisao je u sredu, 11. decembra, zamenik predsednika opštine Miloš Radojčić.\nOn je rekao da je opština Mali Zvornik u okviru kreiranja adresnog registra uspešno obavila imenovanje ulica i da predstoji isticanje naziva ulica i kućnih brojeva, prema elaboratu i instrukcijama Republičkog geodetskog zavoda.\nRadojčić je naveo da će za te potrebe, sredstvima dobijenim od Ministarstva državne uprave i lokalne samouprave, biti nabavljen neophodan broj tablica ulica i kućnih brojeva.\nPrema ugovoru sa ministarstvom, opština je u obavezi da nabavku izvrši do 01. aprila 2020. godine i osigura da nabavljene tablice budu postavljene na odgovarajuće lokacije i objekte.\nOpština Mali Zvornik prva je lokalna samouprava u Srbiji kojoj je Ministarstvo državne uprave i lokalne samouprave (MDULS) u maju 2018. godine dalo saglasnost na dostavljeni predlog naziva ulica i zaseoka, u okviru formiranja Adresnog registra opštine.\nU tom trenutku ona je bila i jedina lokalna uprava u zemlji koja je u predviđenom roku sprovela neophodne procedure po metodologiji određenoj za izradu adresnih registara.\nNakon dobijanja saglasnosti nadležnog ministarstva, Skupština opštine Mali Zvornik verifikovala je predlog Adresnog registra opštine, u okviru kojeg su svi stambeni i poslovni objekti na području opštine, u 186 novoformiranih ulica i 59 zaseoka, dobili kućne brojeve.\nDodeljivanje kućnih brojeva stambenim i poslovnim objektima na području opštine obavio je Republički geodetski zavod (RGZ), koji za sve opštine u Srbiji izrađuje elaborate uličnih sistema za kreiranje adresnih registara.\nNakon numeracije objekata, sledi izrada i postavljanje tabli sa nazivima ulica i kućnim brojevima, koje u svim opštinama finansira Republika Srbija.\nTreća i ujedno poslednja faza ažuriranja adresnih registara podrazumeva uspostavljanje pune interoperabilnosti između organa, kroz blagovremeno usklađivanje njihovih baza podataka sa ažuriranim registrom tokom 2019. i 2020. godine.\nDobra vest za građane, osim toga što su dobili nazive ulica u svojim naseljima i kućne brojeve, jeste da usled nastalih promena, neće odmah morati da menjaju lične dokumente, već to mogu učiniti nakon njihovog isteka, dok svi oni koji imaju čipovane lične dokumente mogu izvršiti promenu adrese odmah nakon nastale promene, kod organa koji je dokument izdao, bez troškova.\nLed sijalice Kraljevu donele uštedu od 50 miliona godišnje: Javni račun manji, sprečene i krađe struje\nU toku je rekonstrukcija ulice Dr Đorđe Kovačević u Lazarevcu


Nova ubistva civila u Avganistanu\nMapa Avganistana sa obeleženim područjem pokrajine Helmand\nU pokrajini Helmad talibani pogubili 17 civila uključujući dve žene\nFunkcioneri na jugu Avganistana kažu da su talibanski pobunjenici odsecanjem glava pogubili 17 avganistanskih civila, uključujući dve žene.\nMinistarstvo unutrašnjih poslova saopštilo je da su ubistva počinjena kasno sinoć, u distriktu Kadžaki, u pokrajini Helmand.\nZvaničnici NATOa saopštili su danas da je u istočnom Avganistanu jedan avganistanski vojnik ubio dva pripadnika koalicionih snaga. NATO kaže da su koalicioni vojnici uzvratili vatrom i ubili pomenutog vojnika.\nPredstavnik Međunarodnih snaga za bezbednosnu pomoć (ISAF), brigadni general Ginter Kac, razgovarao je danas o tome sa novinarima.\n„Ti incidenti neće poremetiti naše operacije i kampanja se odvija normalno. Efikasno se borimo protiv pobune i što je najvažnije, to i dalje činimo zajedno sa našim partnerima – avganistanskim snagama bezbednosti – koje svakoga dana preuzimaju veće odgovornosti u zemlji. Faktori koji doprinose ovakvim incidentima su veoma raznoliki“, rekao je general Kac.\nIzveštaji o motivu pogubljenja civila se razlikuju. Neki avganistanski zvaničnici kažu da su ih talibani napali jer se protive muzici i plesu. Guverner Helmanda pak kaže da su ubistva epilog dugotrajnog sukoba između dvojice talibanskih komandanata.\nGuverner obližnjeg distrikta Musa kala rekao je da su civili pogubljeni zbog svoje povezanosti sa vladom.\nVlasti kažu da je izveštaje teško proveriti jer to područje nije pod kontrolom vlade.\nInače, ubistvom dvojice koalicionih vojnika broj poginulih stranih vojnika u Avganistanu porastao je ovog meseca na 12.


Online interaktivna obuka za primenu Moodle LMS – a u nastavi - Usluge\nOnline interaktivna obuka za primenu Moodle LMS – a u nastavi\nObuka u oblasti elektronskog učenja\nObuka u oblasti primene sistema za elektronsko učenje iz ugla studenta, nastavnika ili administratora. Uspešnim završetkom kursa polaznici će biti osposobljeni da efikasno koriste Moodle LMS softver za elektronsko učenje. Kurs je podeljen na više nezavisnih modula koji pripadaju posebnim hijerarhijskim nivoima pri čemu će:\nstudenti biti osposobljeni da nesmetano prate kurseve i ispunjavaju svoje predispitne obaveze na njihovim budućim studijskim programima organizovanim online;\nnastavnicima da kreiraju elektronske kurseve, testove i oblikuju ih prema ADDIE standardima, prate nivo postignuća kod studenata; koordiniraju njihovim radom i šalju blagovremeni feedback;\nadministratorima da pokrenu sistem za elektronsko učenje na lokalnom ili udaljenom Web serveru. Da upravljaju Moodle LMS sistemom u domenu kontrole i rada sa korisničkim nalozima i ovlašćenjima na svim nivoima. Prate sigurnosne događaje “logs”,“Live-logs” i deluju preventivno nad potencijalnim opasnostima iz okruženja… da uspostave automatizovani sistem back-up-ovanja elektrosnkih kurseva, zapisa (ocena, foruma) i korisnika na redovnom planu primenom CRON-a. U slučaju kvara ili greške, da brzo vrate sistem u punu funkcionalnost. Da prošire sistem novim, opcionim dodacima iz standardne ponuđene liste proširivih priključivih komponenata sistema\nUsluge obuke se sprovode online, primenom fleksibilnih asinhronih i sinhronih tehnika podučavanja po modelu “One to One”, primenom popularnih komunikacionih alata, ali i u tradicionalnom okruženju u radnom ambijentu polaznika gde je moguć istovremeni rad sa više polaznika po potrebi.


Poslovna Žena, 05.06.2018.\nDanas je u Svečanoj sali Skupštine grada Beograda održana konferencija „Ravnopravno u lancu vrednosti“, kojom je započeta realizacija zajedničkog projekta Koordinacionog tela za rodnu ravnopravnost i Udruženja poslovnih žena Srbije (UPŽ), uz podršku Američke privredne komore (AmCham) i Saveta stranih investitora (FiC).\nCilj projekta „Ravnopravno u lancu vrednosti“ je da se motivišu velike kompanije da uključuju preduzetnice i ženske firme u lanac vrednosti ne zato što je to „društveno poželjno“ već zato što u tom eko sistemu svi uključeni akteri ostvaraju konkretne benefite dajući direktan doprinos održivoj ekonomiji. Svetska banka je u svom nedavno objavljenom izveštaju predstavila podatak da se ukupni društveni bruto proizvod povećava za celih 20% ukoliko su oba pola jednako zastupljena u privredi. Principi održive ekonomije uvažavaju aktuelnu regulativu i u oblasti nabavki - to su procedure koje korporacije ne mogu i ne treba da zaobiđu. Zbog toga se integrisanje malih preduzeća, često nedovoljnih kapaciteta za uključivanje u lance vrednosti velikih kompanija, posmatra izvan standardnih procedura nabavki kao deo koncepta Responsible Business Conduct, koji je State Departmant nedavno promovisao, a koji se prevodi kao odgovorno poslovanje. Responsible Business Conduct je nasledio u kompanijama dobro poznati koncept društveno odgovornog poslovanja, a čija je suština u odgovornom vođenju posla koje doprinosi ne samo rastu same kompanije, već i svih aktera u nacionalnom privrednom eko - sistemu.\n- Za kompanije koje budu pružile najbolje primere za uključivanje u lance vrednosti, ustanovili smo specijalno priznanje pod nazivom „Rodno najsenzitivnija kompanija“, a u okviru najveće manifestacije za promociju ženskog preduzetništva u Srbiji „Cvet uspeha za ženu zmaja“. Priznanje će prvi put biti dodeljeno na svečanosti u oktobru sa tendencijom da se dodeljuje i svake sledeće godine – izjavila je dr Sanja Popović Pantić, predsednica Udruženja poslovnih žena Srbije.\n- Uključivanje malih ženskih preduzeća u lanac nabavki velikih kompanija nije samo pitanje društvene odgovornosti, već i ekonomski interes zemlje i zahteva stvaranje zakonskih uslova kako bi se položaj žena preduzetnica na tržištu popravio. Danas ih u Srbiji ima 31 odsto od ukupnog broja preduzetnika i zapošljavaju oko 200 hiljada ljudi. S druge strane, znamo da su žene slobodne samo kada su ekonomski samostalne, zato je važno da pomirimo roditeljstvo i posao i ovom prilikom želim da najavim da će Ministarstvo koje vodim najkasnije do 1. septembra urediti prostor za čuvanje dece zaposlenih u Ministarstvu građevinarstva, saobraćaja i infrastrukture. Na taj način dajemo primer i drugima da učine isto i doprinesu usklađivanju ova dva važna životna segmenta – poručila je prof. dr Zorana Mihailović, potpredsednica Vlade RS i predsednica Koordinacionog tela za rodnu ravnopravnosti, otvarajući konferenciju.


On je rekao da je film prikazan u Beogradu, Banjaluci, Istočnom Sarajevu, Gacku i Bijeljini i da ga je već vidjelo više od 10.000 ljudi, te da nakon još jednog prikazivanja u beogradskom Centru "Sava" filmska priča o prvom predsjedniku Republike Srpske Radovanu Karadžiću odlazi i u Rusiju.\nNa bijeljinskoj premijeri u Centru za kulturu "Semberija" Elčić je najavio da će film "Radovan - povik iza zidova tamnice" 22. maja otvoriti festival Zlatni vitez u Sevastopolju.\nPrema njegovim riječima, u inostranstvu postoji interesovanje za film, već se dogovara projekcija za "Histori" uz redukciju na 60 sa sadašnjih 96 minuta. On kaže da je za film zainteresovana cijela srpska dijaspora, te da se uskoro završava ruska verzija, a biče urađena i engleska.\n"Film je jedna mala istorijska čitanka i sada je već sigurno da će biti istorija", rekao je Elčić uoči premijere u Bijeljini.\nOn kaže da je želio da iz pera Karadžića, preko forme intervjua, svoj razgovor s njim izgradi kao filmsku priču i jednu vrstu ispovjedaonice iza zidova tamnice od 16 metara kvadratnih.\n"Izbjegao sam politiku i rat, koji je smješten u svega minut i po filma", dodao je Elčić.\nPrema njegovim riječima, Karadžić je želio da film bude prikazan u aprilu, kada se navršilo 25 godina od početka građanskog rata u BiH, što je ostavilo vrlo malo vremena za realizaciju.\nZa produkciju, Udruženje "Čast otadžbine" iz Beograda, Elčić kaže da su realizovali ovaj projekat kako ne bi uspjela nijedna profesionalna filmska produkcija, jer su taj posao shvatili kao ratni zadatak i dali sve od sebe da stignu tajming, u čemu su uspjeli.\nRežiser kaže da su glumca LJubivoja Tadića, prvaka drame Narodnog pozorišta, odabrali dominantno zbog glasa, a ne po spoljašnjem izgledu i da se on potpuno posvetio ulozi, šest dana nije ni spavao jer je htio da se dovede u stanje zatočenika.\nPremijera u Bijeljini, koja je održana na Dan vojske Republike Srpske, započela je minutom ćutnje za sve poginule srpske borce i izražavanjem poštovanja svima koji su doprinijeli stvaranju Srpske i svima koji su u teškim i dramatičnim vremenima imali viziju, spremnost i hrabrost da stvore državu.\nDirektor filma Slobodan Stojanović rekao je da je film sniman na 59 lokacija u Srbiji, Crnoj Gori, Republici Srpskoj i Federaciji BiH, sa pređenih više od 15.000 kilometara i sa učešćem 290 ljudi.\n"Film je neka vrsta satisfakcije za silne nepravde nanesene srpskim žrtvama", poručio je Stojanović i za Karadžića rekao da je personifikacija kolektivne i individualne nepravde.\nViše iz ove kategorije « Održan drugi "Behance portfolio reviews" /VIDEO/ Zbog remonta sutra bez struje 8.000 potrošača »


0vo su plemićka prezimena sa Balkana: Ako se 0vako prezivate, imate kraljevske potomke\nPrezime je nešto što pokazuje našu pripadnost i porijeklo, te određuje naše drevne pretke koje mi imamo sa ljudima, a da toga uopšte nismo svjesni, pa vam danas donosimo neka prezimena koja su nosila srednjovjekovne plemićke porodice i vladarske dinastije s naših prostora.\nPrezime Branković spada u to i to su vladarska porodica iz 14 i 15 vijeka, te je najpoznatiji među njima Vuk Branković, dok se vjeruje da i danas ima potomaka ove porodice.\nBalšić je bila srednjovjekovna dinastija koja je vladala Zetom od 1360. do 1421. godine i poslije cara Dušana su Balšići postali gospodari Zete.\nPrezime Branivojević je bila hercegovačka vlastelinska porodica koja je u drugoj polovini osmog i trećini devetog vijeka vladala Humom. Prezime Vlastimirović je prva srpska vladarska porodica o kojoj su postojale neke historijske bilješke.\nVojinovići su bila srpska vlastelinska porodica, a oni su tokom 14. vijeka imali značajnu ulogu u Nemanjićkoj Srbiji. Vojislavljevići su naslijedili vlast nad Dukljom i ta loca je vladala Dukljom i okolnim područjima.


Saobraćaj umerenog intenziteta, opreznije tamo gde se radi\nTanjug 12. septembra 2018. 07:38\nBEOGRAD – Saobraćaj je u Srbiji jutros umerenog intenziteta, odvija se bez zastoja, ali je potrebna opreznija vožnja na mnogobrojnim deonicama kojima je zbog radova izmenjeno odvijanje saobraćaja, saopštio je jutros Auto-moto savez Srbje (AMS S).\nOd 12. do 20. septembra izvodiće se radovi na montaži rasvetnih stubova u\nsredišnjem delu kolovoza na delu državnog puta I A reda broj 1, na deonici Beograd – Novi Sad, u zoni naplatne stanice „Novi Sad jug“. U toku radova, za saobraćaj biće\nzatvorena preticajna saobraćajna traka, u smeru od Subotice ka Beogradu, a saobraćaj će se odvijati desnom saobraćajnom trakom.\nU toku su radovi na periodičnom održavanju mosta kod petlje Paraćin, na delu\ndržavnog puta I A reda broj 1. Za saobraćaj je zatvorena desna kolovozna traka i\nsaobraćaj se preusmerava na levu kolovoznu traku, u smeru Niš – Beograd. Za vreme\nradova, zatvara se uključenje na auto-put na petlji „Paraćin“, u smeru ka Nišu, uz\npreusmeravanje saobraćaja na alternativne putne pravce, odnosno na\npetlju Ćuprija i petlju Pojate.\nAMS S navodi i da počinju radovi na pojačanom održavanju auto-puta (državnog puta I A rada br. 3), od graničnog prelaza Batrovci s Hrvatskom ka Beogradu, na deonici od naplatne stanice Šid do petlje Adaševci, u smeru ka Beograd. Za saobraćaj će biti zatvorene preticajna i deo vozne saobraćajne trake, a saobraćaj će se odvijati zaustavnom saobraćajnom trakom.\nPrema poslednjim podacima Uprave granične policije RS, na srpskim putničkim\nterminalima nema dužih zadržavanja. Međutim, sa višesatnim zadržavanjima moraju\nračunati vozači teretnih motornih vozila, i to na izlazu iz Srbije ka Hrvatskoj na prelazu Batrovci, u proseku oko 360 minuta, dok se oko 180 minuta čeka na prelazu Šid, a toliko i prelazu Horgoš s Mađarskom, dok se na Kelebiji čeka oko 120 minuta.


„Postoje ozbiljne indicije da se radi o poslovima čija je krajnja svrha lobiranje u korist vladajućih struktura u RS. U prvom redu treba postaviti pitanje zašto je Komsar Enerdži (Comsar Eneregy) kompaniji, koja gradi termoelektranu u Ugljeviku, dato 90 posto vlasništva, ili zašto je njemačkoj kompaniji RWE dato 60 posto, uz mogućnost 20 dodatnih procenata vlasništva kada je riječ o koncesiji gornja Drina. To pojedini analitičari u RS dovode u tijesnu vezu sa slučajem Hipo banka“, navodi Raljić.\nPojedini mediji objavili su da tužilaštvo u Minhenu vodi istragu protiv predsjednika RS Milorada Dodika i njegovog sina Igora zbog navodnih malverzacija u Hipo Alpe Adrija banci. Dio javnosti zbog toga se pita da li je slučajnost strateško partnerstvo sa njemačkom kompanijom RWE na projektu “Gornja Drina”, gdje je udio njemačke firme u vlasništvu čak 60 posto.\n„Sumnjive veze - jer da je to transparentno, onda bi Vlada napravila studiju o tome i onda bi se na bazi te studije pravio izbor investitora. A onda, ugledajući se na Zapad, i Drina i Ugljevik bili bi u stopostotonom vlasništvu, ne bi se nigdje nikome to ustupilo u koncesiju. Ja mislim da je potpuno netransparentno i potpuno problematično dovođenje takvih investitora jer ti investitori nisu odabrani tenderom, nisu javno izabrani, nego su oni uvijek izgleda u četiri oka dovođeni. Naši poklanjaju prirodna bogatstva drugima - i to sve govori da su te sve veze sumnjive.“\n„U pitanju su ugovori koji nose oznaku interno, dakle imaju određeni stepen tajnosti. Za prošlu godinu su planirana sredstva u ukupnom iznosu od šest miliona KM, a za ovu godinu 5,6 miliona KM“, navela je Cvijanović.\n„Ali Milorad Dodik je u svakom slučaju proftirao lično. Mislim da su sve posjete koje su mu upriličene - u kojima je on posjećivao prije svega mislim na ruske visoke državnike, pa onda izrealske - bile rezultat lobističkih kuća koje su njemu izlazile u susret. A što se tiče same RS, ona nije imala apsolutno nikakvu korist od toga“, ocjenjuje Trifunović.\nNe djelu je, kaže Trifunović, manifestaciona diplomatija gdje treba da se vidi kako, naprimjer, zvaničnici Izraela dolaze u Republiku Srpsku i podržavaju domaće vlasti. Tako je u dijelu javnosti prepoznata i posjeta izraelskog ministra vanjskih poslova Avigdora Libermana (Lieberman) u septembru ove godine.\n„I ono što je sasvim sigurno je to da je njegov boravak bio plaćen iz budžetskih sredstava, tačnije rečeno iz džepova građana RS. Ta posjeta je čak skrivana od očiju javnosti i tek kada je gospodin Liberman iz Dubrovnika odletio u Izrael rečeno je kako je on izjavio da je RS najljepša na svijetu. Od te izjave građani RS nemaju nikakve koristi“, ističe Željko Raljić.\nU javnosti se ipak ranije saznalo da su za Republiku Srpsku lobirale kompanije “Hill & Knowlton International” iz Belgije - na području Evrope, i “Quinn Gillespie Associates” na području Sjednjenih Američkih Država. O njihovim efektima do sada se ništa nije uspjelo saznati. A ekonomisti ističu da će efekte neformalnog lobiranja, poput poslova sa ruskim tajkunima, građani Republike Srpske decenijama osjećati.


LUL u karantinu - peta nedelja - Liceulice\nLiceulice > Vesti > LUL u karantinu – peta nedelja\nLUL u karantinu – peta nedelja\n24 aprila, 2020 Vesti\n13. 04.-19. 04.\nVanredno stanje je dovelo i do vanrednih odluka, pa se tako, po prvi put, magazin Liceulice (br. 61) pojavio samo u onlajn izdanju. Pozivamo sve vas koji žele da podrže naše prodavce i prodavačice, u ovim teškim i neizvesnim danima, da poručite digitalno izdanje magazina Liceulice. Drugi načini solidarisanja sa prodavcima i prodavačicama su putem donacija i pretplate.\nOd početka kampanje do sada, dobili smo 117 novih pretplata i 186 individualnih donatora/ki. Euro banka je za svoje zaposlene otkupila sto primeraka poslednjeg štampanog, 60. broja magazina Liceulice, a zaposleni u Društvu za posredovanje u osiguranju ACB d.o.o. su se organizovali i prikupili 23.000 dinara donacije za podršku fondu Liceulice.\nUšli smo u drugi mesec vanrednog stanja, ali i dalje smo, kao i prvog dana, svakodnevno u kontaktu s prodavcima i prodavačicama, kako u Beogradu, tako i u Novom Sadu. Pružamo im, preko telefona, neophodnu psihosocijalnu podršku, a u pripremi je i druga tura pomoći u hrani i higijenskim sredstvima, koju ćemo ponovo distribuirati našim najugroženijim korisnicima i korisnicama.\nProšle nedelje je pokrenuta i inicijativa Solidarna kuhinja koja funkcioniše tako što volonteri kuvaju hranu kod kuće, a koja se potom doprema do onih kojima je najpotrebnija, iz potrebe da se na sveprisutne probleme siromaštva i gladi odgovori solidarnošću i uzajamnom pomoći. Neki od naših najugroženijih prodavaca i prodavačica su takođe korisnici ove humanitarne inicijative.\nU Novom Sadu je naša partnerska organizacija “Patrija” odlučila da 100.000 dinara, iz budžeta namenjenog za projekat koji je podržala Trag fondacija, preusmeri za urgentnu podršku našim prodavcima i prodavačicama tj. korisnicima i korisnicama kluba “Kompas”. Od ovog novca je obezbeđeno 25 vaučera koje će moći da upotrebe za kupovinu hrane i higijene u objektima Univer-Exporta.\nProtekle nedelje smo na Radio Beogradu predstavili našu kampanju i novo online izdanje, a, takođe, markentinška agencija McCann Beograd se javila sa predlogom da nam pomognu i osmisle kampanju koja će pomoći da naše online izdanje stigne do što većeg broja ljudi. Takođe, već nekoliko nedelja preko Skype-a učestvujemo u programu “Originalni lideri” Fondacije Novak Đoković.\nAko i vi mislite da možemo zajedno da radimo na podršci najugroženijima, javite nam se, podrška je uvek važna, ali sad je od presudnog značaja!


Bez pomaka u rešavanju krize u Apoteci Pančevo | 013 info\nProtest zaposlenih ispred ministarstava i Vlade Srbije\nBez pomaka u rešavanju krize u Apoteci Pančevo\nPančevo, Pet, 08/04/2016 - 18:45\nŠezdesetak radnika Apoteke Pančevo održaće sutra, u utorak, 12. aprila, u 11 sati, miran potest ispred ministarstava i Vlade Srbije jer ni posle više od tri meseca od kada je počela kriza u toj ustanovi, problemi nisu rešeni. Zaposleni i dalje rade u praznim objektima, bez interenta, telefona i plate. Gotovo da više ništa i ne zarađuju jer lekova nema, već posluju u minusu. Medikamenti sui m proteklih meseci zapljenjeni na osnovu sudskih presuda, njihovih poverilaca kojima duguju oko milijardu dinara, sa kamatama.\nKako smo saznali od Borka Bojića, predsednika Sindikata Apoteke Pančevo, radnici su nezadovoljni jer Ministarstvo zdravlja i Ministarstvo finansija još uvek nisu uplatili Gradu novac u iznosu blokade računa Apoteke Pančevo, kako je bilo prethodno dogovoreno. Dug je uvećan u odnosu na prošli mesec i iznosi oko 530.000 miliona dinara, sa kamatama.\nLokalna samouprava je obećala isplatu dve zarade zaposlenima jer platu nisu primili od novembra, markice za gradski prevoz i zdravstveno osiguranje. Kako smo saznali od Melanije Bonin, v.d direktorke Apoteke Pančevo, krajem prošlog meseca zaposleni u toj ustanovi dobili su od lokalne samouprave jednu zaradu, a pre nekoliko dana i markice za prevoz za april. Međutim, zdravstveno osiguranje još uvek nisu ostvarili. Melanija Bonin je istakla da rukovodstvo Apoteke ima kontakt sa nadležnima u lokalnoj samoupravi, ali da rešenja još nema.\nParalelno sa rešavanjem finansijskih problema koji su se otegli, vuče se i sudski postupak koji je pokrenut pre godina dana protiv Branke Milojević, bivše direktorke Apoteke Pančevo i njenog pomoćnika Davida Stokića, koji se terete za zloupotrebu službenog položaja. U trenutku kada je smenjena (jul 2015. godine) Branka Milojević je ostavila ustanovu u dugovima prema dobavljačima u iznosu od milijardu dinara. Istražni postupak pred Višim tužilaštvom u Pančevu pokrenut je u martu prošle godine, istraga je proširivana, a kako smo saznali u Višem tužilaštvu saslušavanja svedoka je još uvek u toku.


USPVLS: Manipulacije u najavama ukidanju zakona o smanjenju penzija - Penzin\nPočetna Magazin Godine Srbija USPVLS: Manipulacije u najavama ukidanju zakona o smanjenju penzija\nPosle konferencije za medije 25. 5. 2018. godine na kojoj je Predsednik Srbije najavio ukidanje Zakona o privremenom uređivanju načina isplate penzija i “ikad veće penzije” i kritika javnosti što se bavi pitanjima koje nisu u njegovoj nadežnosti, nadležno ministarstvo je otpočelo rad na pripremi predloga zakona kojim bi to trebalo da bude regulisano.\nU vezi sa tim, očigledna je medijska strategija Vlade Srbije u kojoj se prikrivaju važne činjenice i manipuliše penzionerima i svim građanima Srbije.\nPosle skoro četiri godine primene zakona kojima je deo penzija smanjen i obustavljeno redovno usklađivanje svih penzija u skladu sa rastom troškova života, prikrivaju se sledeće činjenice:\nNavedeni zakoni su pripremljeni i doneti bez javne rasprave uz manipulacije da će smanjenje biti 10 odsto i da će trajati tri godine. Činjenica je da su penzije smanjene od 22 do 25 odsto i da primena Zakona traje već četvrtu godinu. Na takav način je oštećeno preko 850 000 penzionera i naslednika preminulih jer im nije isplaćeno oko 850 miliona evra, u proseku po 1000 evra.\nZakoni su predloženi uz obrazloženje da Srbiji preti bankrot zbog dotiranja Fonda PIO od strane države. Činjenica je da, osim političkih izjava, uz odsustvo stvarnih podataka poslovanja Fonda PIO, nije formalno dokazana i proglašena ugroženost javnih finansija. Tada aktuelni ministar finansija Dušan Vujović je nekoliko puta izjavljivao da javne finansije nisu bile ugrožene i da su navedeni zakoni doneti zbog reforme penzionog sistema. U prilog ovom stavu su izmene Zakona o PIO kojima je smanjen broj članova Upravnog odbora fonda PIO i obezbeđeno podržavljenje njegovim upravljanjem sa većinom predstavnika države u njemu.\nSaglasnost za donošenje zakona nisu dali penzioneri nego rukovodstva Saveza penzionera Srbije i lažna partija penzionera PUPS a sve zbog učešća u vlasti njihovih funkcionera. Parola da je važno da penzije budu redovne bez obzira na njihovu visinu je prevara i obmana za penzionere jer samo funkcionerima PUPS-a i ostalih stranaka u vlasti, visina penzije uopšte nije važna, zbog enormnih prihoda po osnovu bavljenja politikom.\nPrekidom redovnog usklađivanja, sve penzije su od 2013. godine, po tom osnovu, izgubile trku sa inflacijom odnosno kupovnu moć za oko 15-20 odsto. Ekonomisti procenjuju da, na takav način, od 2015. do 2018. godine, penzionerima nije isplaćeno preko 600 miliona evra godišnje, odnosno preko 2,4 milijarde evra.\nInicijative za ocenu ustavnosti Zakona o privremenom uređivanju načina isplate penzija Ustavni sud je 2015. godine Rešenjem odbacio uz obrazloženje kojima je faktički pokušao da opravda njegovo donošenje. Bez formalne ocene ustavnosti Zakona, Ustavni sud Srbije je sprečio podnošenje žalbi Evropskom sudu za ljudska prava u Strazburu.\nNajave ukidanja Zakona ponovo prate manipulacije penzionerima i javnošću Srbije u kojoj se ne postavljaju i ne daju odgovori na nekoliko važnih pitanja:\nKada će Ustavni sud, na inicijativu Udruženja sindikata penzionisanih vojnih lica Srbije, izvrštiti ocenu ustavnosti Zakona o privremenom uređivanju načina isplate penzija, na osnovu akta o pokretanju postupka, koji je, u skladu sa Ustavom, potpisalo 27 poslanika Narodne skupštine Srbije?\nKako će država u skladu sa čl. 20. stav 1., čl. 58. Stav 2. i čl. 178. Zakona o PIO, regulisati povraćaj neisplaćenih delova penzije sa zakonskom kamatom? Ignorisanje ove obaveze će dovesti do ogromnog broja sudskih parnica za nadoknadu štete. Istina, država će u takvom scenariju “uštedeti” zbog neinformisanosti i bolesti velikog broja penzionera koji neće zatražiti zaštitu svojih prava na sudu. Postavlja se pitanje kakva je to država koja primorava svoje građane da se za svoja prava bore pred domaćim i međunarodnim sudovima.\nKako će se penzije usklađivati posle ukidanja Zakona o privremenom uređivanju načina isplate penzija? Najavljeno rešenje u kojem će Vlada Srbije odlučivati o usklađivanjima penzija će omogućiti nastavak siromašenja penzionera i političke zloupotrebe fonda PIO.\nU medijskim nastupima se može razumeti nastojanje predstavnika vlasti i PUPS da izbegavaju razgovor o ovim pitanjima, ali gde nestade istraživačko, objektivno i kritičko novinarstvo? Samo na osnovu odnosa novinara prema ovim pitanjima može se pouzdano utvrditi koji mediji su pod kontrolom aktuelne vlasti.\nOvoga puta, za razliku od donošenja zakona o smanjenju i neusklađivanju penzija, Udruženje će, sa ostalim udruženjima penzionera, protestima ukazati na nemoralnost i neustavnost najavljenih zakonskih rešenja. Na ovakav način aktuelna vlast, među penzionerima, svojim postupcima proizvodi i političke nezadovoljnike jer je očigledno da samo promena političkog sistema i aktuelne vlasti može doneti pravdu u Srbiju.\nUdruženje će nastaviti sa kampanjom Stavimo tačku na pljačku penzionera Srbije, da bi se oštećenim penzionerima i njihovim naslednicima nadoknadila učinjena šteta.\nTags:Dušan VujovićFond PIOJovan TamburićPartija ujedinjenih penzionera Srbije PUPSpovećanje penzijasmanjenje penzijaSrbijaUdruženje sindikata penzionisanih vojnih lica Srbije - USPVLSZakon o privremenom uređivanju načina isplate penzija\nOvlašćenje za podizanje penzije drugog lica


31-10-2018 08:07 Svet Planeta\nZapadne zemlje ignorišu Lugansku i Donjecku Narodnu Republiku kako bi uključile Rusiju u sukob u Donbasu, izjavio je za RIA Novosti predstavnik Luganske Narodne Republike na pregovorima u Minsku Rodion Mirošnik.\nJuče je UN-u održana rasprava o izborima u Donbasu, koji su zakazani za 11. novembar. Istovremeno, predstavnici Donjecke i Luganske Republike nisu pozvani na sastanak. Francuska, Holandija, Poljska, Švedska i Velika Britanija - članovi Saveta bezbednosti UN-a, kao i bivši i budući članovi saveta koji su im se pridružili, Italija, Belgija i Nemačka su saopštili da ne priznaju planirane izbore, te zatražili od Rusije da zaustavi taj proces.\n"Želja da se čuje samo jedna strana sukoba i ignoriše druga, jasno je demonstrirana glasanjem u Savetu bezbednosti UN-u. Minski sporazum jasno definiše strane u sukobu - a to nisu Ukrajina i Rusija, već Kijev i Donbas, ali predstavnicima Zapada je nužno da uvuku Rusiju u sukob i da nju okrive za sve smrtne grehe", objasnio je Mirošnik.\n"Ali moguće je da SAD-u, Francuskoj, Nemačkoj i drugima koji su glasali protiv toga to uopšte nije potrebno. Očigledno je da zauzvrat pokušavaju da dovedu pregovore u ćorsokak i da produže konflikt do beskonačnosti, a to je vrlo opasan trend, čiji je Zapad", - zaključio je Mirošnik.\nRusija i Kina se spremaju za svetski rat. Više o tome čitajte OVDE.\nVojska Rusije - Novi MIG - 35\nTRAMP ODLUČIO: Srpsko dete više neće moći da bude Amerikanac samo zato što je majka odlučila da ga rodi u SAD!


Slobodna Hercegovina » Gacko: Osnovci odlično znaju demokratiju i saobraćaj\nGacko: Osnovci odlično znaju demokratiju i saobraćaj\nProteklog vikenda, Auto-moto društvo iz Gacka u saradnji sa osnovnom školom „Sveti Sava“, organizovao je regionalno takmičenje iz saobraćaja. Na takmičenju je učestvovalo šest ekipa, sa po četiri člana. Osnovna škola iz Gacka je imala dvije ekipe, a najuspješniji su bili Luka Skoko, Mihailo Todorović, Milica Zelenović i Olja Ilić. Ekipa ovih učenika osvojila je prvo mjesto i tako se plasirala na regionalno takmičenje koje će se održati u Tesliću.\nU organizaciji Obrazovnog centra za demokratiju i ljudska prava Civitas, u Foči je održano regionalano takmičenje iz demokratije. Ekipa osnovne škole iz Gacka bila je uspješna i na ovom takmičenju. Gatački osnovci osvojili su prvo mjesto sa temom „Delikvencija i vršnjačko nasilje“, i plasirala se na državno takmičenje koje će se održati u Sarajevu.\nGacko: Uručena priznanja mladim davaocima krvi\nLicitacija propala: Novoteks nikoga ne interesuje!


Dan online - Politika: Milo se odrekao Radmile radi mira u kući - 2017-10-22\nPolitika ĐUKANOVIĆ I MARKOVIĆ USAGLASILI STAVOVE O OBRAZOVANJU I BAR PRIVREMENO ZAKOPALI RATNE SJEKIRE\nĐukanović na jučerašnjoj sjednici Savjeta DPS-a - (Foto: Vijesti) Milo se odrekao Radmile radi mira u kući\nObrazovanjem se najčešće bave ljudi koji taj poziv nisu izabrali kao svoj prvi izbor, kazao je predsjednik Demokratske partije socijalista Milo Đukanović. On je to rekao na sjednici Savjeta za praćenje realizacije izbornog programa DPS-a. Za javnost su bila otvorena samo uvodna izlaganja, a nakon sjednice nije bilo konferencije za novinare.\nĐukanović je na sjednici čija je tema bila „Obrazovanje i nauka – najbolja investicija u budućnost“ rekao da je DPS blagovremeno razumio značaj znanja za budućnost društva. On je rekao da su Crnoj Gori potrebni konkurentni pojedinci, kako bi bila konkurentno društvo.\n– Cjelokupan sistem obrazovanja zaslužuje našu pažnju, kako i šta možemo da učinimo da popravimo poziciju obrazovanja. U eri u kojoj se svijet suočava sa krizom formalnog obrazovanja, društva, kakvo je i crnogorsko, nažalost, još u najvećoj mjeri osuđena su na sticanje obrazovanja i kvaliteta obrazovanja koje država može da im ponudi – kaže Đukanović.\nLider partije na vlasti ukazao je na važnost kvaliteta edukatora, onih koji treba da prenesu znanje, dodajući da je proces tranzicije tu donio dodatne pogubne posledice.\n– Sistemom negativne selekcije mi smo danas u situaciji da su ljudi koji se bave obrazovnim pozivom najčešće ljudi koji taj poziv nijesu odabrali kao svoj prvi izbor, nažalost to nijesu ljudi koji su svojim prethodnim uspjehom pokazali da posjeduju sve neophodne predispozicije da budu kvalitetni edukatori – ocjenjuje šef DPS-a.\nOn se ovim izjavama praktično distancirao od nekadašnje rektorke Univerziteta Crne Gore Radmile Vojvodić, čiju smjenu je inicirala vlada premijera Duška Markovića. Spekulisalo se da je smjena Vojvodić bila jedan od razloga za sukob Markovića i Đukanovića, ali se čini da su makar privremeno ratne sjekire zakopane.\nĐukanović je u uvodnom izlaganju poručio da se mora obezbijediti kontinuirana edukacija edukatora i kontrola kvaliteta, da bi bili sigurni da najmlađa generacija, od predškolskog do visokog nivoa obrazovanja u kontinuitetu stiče ono znanje koje će ih učiniti konkurentnim pojedincima na budućem ujedinjenom tržištu Evrope.\n– To je interes svakog pojedinca, ukoliko pretenduje na svoju konkurentnost, ali to nije manje ni interes svake države, u ovom slučaju crnogorske, koja ovakvim odnosom prema obrazovanju mora pokazati da razmišlja na način primjeren ukupnoj državno-političkoj filozofiji, a to je filozofija otvorenog društva – rekao je šef stranke na vlasti.\nĐukanović je rekao da žele Crnu Goru da integrišu u novi sistem evropskih i evroatlantskih vrijednosti.\n– Da bismo se mogli tamo integrisati, moramo biti konkurentni kao država i pojedinci, prije svega konkurentni znanjem. Ova duštva su dodatno pogođena procesima kroz koje smo morali da prođemo poslednjih decenija. Prije svega mislim na tranzicioni proces koji je, kako smo više puta konstatovali, proces u kojem nestaje jedan sistem vrijednosti, a u kojem se naziru nove vrijednosti – poručuje Đukanović.\nPremijer i zamjenik predsjednika DPS-a Duško Marković kaže da je Vlada nakon formiranja odmah krenula u reformu obrazovanja. Temelj za reforme, kako je rekao, postavila je prethodna vlada.\nŠef režima uništio prave vrijednosti\nCrna Gora je apsurdna zemlja, ali da doživimo da Milo Đukanović govori o značaju znanja i kvalitetu sistema obrazovanja i, kako on reče, kvalitetu „edukatora” je apsurd nad apsurdima, rekla je funkcioner DF-a Branka Bošnjak.\n– On koji je uništio sve čega se dohvatio, koji je degradirao sve vrijednosti na kojima leži zdravo društvo, koji je partijsku knjižicu i rodbinsku vezu uveo kao glavnu ulaznicu za dobijanje posla, koji je promovisao kriminal kao poželjno i društveno prihvatljivo ponašanje sada bestidno daje sebi za pravo da govori o znanju i obrazovanju – kazala je Bošnjak.\nOna je u nastavku reagovanja kazala da izgleda kao da Đukanović ne zna da su prosvjetni radnici degradirani i poniženi, i u poziciji da ih svaki bahati skorojević sa dobrim partijskim leđima može maltretirati i prijetiti im, jer zaboga njegovo dijete je najpametnije i zaslužuje odlične ocjene.


Aktuelno - Page 15 of 15 - Na Staroj Planini\nNa Staroj planini se održava Alpski Kup Jugoistočne Srbije\nNa Staroj planini se odrzava Alpski Kup Jugoistocne Srbije za kategorije Pahuljice , mladji i stariji cicibani u kategoriji veleslalom . Skijalista Srbije kao drustveno odgovorno preduzece je za sve takmicare ,trenere i osoblje...\nTrenutno na Staroj planini duva veoma snažan vetar, koji je u par navrata u toku dana doveo do kraćeg zastoja rada Gondole.Temperatura je – 5 C. U toku prepodneva na temperatura u Ski centru Stara planina...\nDanas je u Ski centru na Staroj planini bio prelep i sunčan dan. Osetan pad temperature od -4°C stvorio je uslove za puštanje u rad sistema za veštačko osnežavanje staza. Put ka ski centru...\nDanas se na Staroj planina temperatura kretala u rasponu od -1 °C do +3 °C, osmomartovski dan je bio kao stvoren za skijanje . Uprkos snežnim padavinama put do Ski centra je prohodan, rade staze...\nStara planina : Arapi zainteresovani za pirotsku jagnjetinu\nPomoćnik predsednika opštine Pirot i dugogodišnji direktor Zavoda za poljoprivredu Goran Popović izjavio je da će ponuda jagnjetine, za koju su zainteresovanost pokazali i trgovci iz arapskih zemalja, ove sezone ostati na istom novou,...\nPre dva meseca objavli smo vest da Javno preduzeće Skijališta Srbije planira da postavi panoramere – panoramske durbine, po jedan za svaki ski centar, Kopaonik, Zlatibor i Stara planina. Danas je uspešno postavlje i pušten u rad...


Vanja Milinković-Savić: Hoću da budem najbolji golman u Poljskoj, Krasić mi je mnogo pomogao :: Sportal\nVanja Milinković-Savić: Hoću da budem najbolji golman u Poljskoj, Krasić mi je mnogo pomogao\nBeta - Vest objavljena: 12:08 - 03.10.2016\nFudbaler Lehije iz Gdanjska Vanja Milinković-Savić rekao je da je izuzetno zadovoljan nastupom na utakmici protiv Legije, iako je njegova ekipa poražena s 0:3.\nVanja Milinković-Savić Foto: Stare Slike\n"Veoma sam zadovoljan. Jedna od mojih najboljih utakmica u karijeri, odbranio sam nekoliko stopostotnih šansi. Dobio sam brojne pohvale i to svakako prija i daje dodatni podstrek", rekao je Milinković-Savić.\nLehija posle 11 utakmica u prvenstvu Poljske zauzima treće mesto sa 22 boda.\n"Ambicije Lehije su da se kvalifikujemo u plej-of domaćeg šampionata, što mislim da je realan cilj jer smo do prošlog kola bili vodeći na tabeli. Velika želja nam je i da izborimo plasman u evrokupove. Što se mene lično tiče, želim trofej za najboljeg golmana Poljske", rekao je mladi čuvar mreže.\nMladi reprezentativni golman Srbije zimus je došao u Lehiju kao slobodan igrač. On je rekao da mu je saigrač Miloš Krasić mnogo pomogao da se navikne na Poljsku.\n"Prezadovoljan sam u Poljskoj, u kratkom roku sam se osamostalio. Bilo je malo poteškoća u startu, ali sada sve u najboljem redu. Moram da istaknem da mi je Miloš Krasić mnogo pomogao. Ne znam kako to da opišem, za njega imam samo reči hvale. Svaki dan smo zajedno, uvek mi je izašo u susret i on mi je velika pomoć i podrška", kazao je Milinković-Savić.\nOn je dodao se raduje novom okupljanju mlade reprezentacije Srbije i izrazio nadu da će selekcija za igrače do 21 godine izboriti plasman na Evropsko prvenstvu u Poljskoj.\n"Nadam se da ćemo osvetlati obraz Srbije i da ćemo se plasirati na EP. Prvi duel sa Ircima je mnogo važan, ali očekujem pobedu, jer mislim da smo bolja ekipa što smo i pokazali", rekao je Milinković-Savić.\nSergej i Vanja Milinković-Savić Foto: Stare Slike\nOn je dodao da prati igre brata Sergeja u italijanskom Laciju.\n"Pratim sva dešavanja u Seriji A i utakmice Lacija, što se kaže iz minuta u minut. Stvarno sam prezadovljan i veoma ponosan na partije koje Sergej pruža u poslednje vreme. Poslednjih nekoliko utakmica je odigrao fantastično i očekujem da će biti još bolji. Redovno se međusobno bodrimo. Mi imamo jedan specifičan i drugačiji način međusobne motivacije i generalno smo jedan drugom velika podrška", završio je Vanja.\nDomaći fudbal Vanja Milinković-Savić FK Lehija Gdanjsk Mlada fudbalska reprezentacija Srbije


Vlada Srpske počela sa isplatom pomoći "podobnim medijima"? - Gerila\nDugo očekivana pomoć Vlade Republike Srpske medijima za pomoć u saniranju posljedica izazvane koronom, napokon je počela, saznaje Gerila iz više izvora.\nMeđutim, prema našim saznanjima, pomoć će u ovom krugu uskoro dobiti pojedine medijske kuće- Radio- Televizija Republike Srpske, Alternativna televizija, te Novinska agencija SRNA…\nKako naši izvori iz Vlade Srpske govore, riječ je o medijima koji imaju veoma dobru saradnju sa vlastima u Republici Srpskoj.\nU toku jučerašnjeg i današnjeg dana, finansijska pomoć već je isplaćena zaposlenicima Alternativne televizije, koja se nalazi u bliskoj vezi sa Savezom nezavisnih socijaldemokrata, potvrdilo je novinarima Gerile više radnika te medijske kuće. Trenutno nema zvaničnih informacija kojim putem je novac uplaćen radnicima, odnosno da li je Vlada direktno uplatila pomoć radnicima ove medijske kuće, ili je to, barem zvanično, ipak išlo preko uplate od strane vlasnika, odnosno menadžmenta ATV-a.\nPrema informacijama do kojih je došla redakcija Gerile, pomoć su dobili urednici, novinari i snimatelji u toj medijskoj kući. Većina ih je dobila po 500 KM, dok su pojedini radnici dobili po 1.000 KM. Kriterijum je, navodno, bio procjena menadžmenta koliko je ko iznio posla u izvještavanju oko pandemije novog virusa korona i tokom vanrednog stanja.\nIzvori Gerile iz Vlade Srpske kažu da je pomoć isplaćena i RTRS-u u vrijednosti od 100.000 KM, međutim, taj novac još uvijek nije isplaćen zaposlenicima.\nKako nezvanično saznajemo, na jednoj od sjednica užeg rukovodstva SNSD-a Srpski član Predsjedništva Milorad Dodik predlagao je da pomoć dobiju i još neke medijske kuće, kao što je BN, međutim, premijer Radovan Višković je odbio taj prijedlog.\nPodsjećamo i da je Vlada Republike Srpske utvrdila juče na 74. sjednici, u Banjaluci, Uredbu o dodjeli sredstava privrednim subjektima radi saniranja posljedica pandemije virusa korona za mjesec april 2020. godine.\nOva uredba je jedina ovakve vrste koja se uopšte bavila pitanjem pomoći privrednim društvima.


Pravo žena na imovinu: Tradicija nadvlada zakone\nKada su prava žena u pitanju, na Kosovu postoje ozbiljni problemi kada se radi o nasleđivanju imovine. Na nedavnoj održanoj konferenciji „Povećanje učešća marginalizovanih grupa“ u organizaciji Centra za obuku i resurse u zastupanju, te USAID-a, rečeno je da 19 posto žena na Kosovu poseduje svoju imovinu, a samo četiri posto žena su nasledile imovinu. Imovina se, uglavnom, vodi na muškarce.\nBesarta iz Prištine kaže da u njenoj porodici o tome do sad nije bilo reči, ali se nada da će joj roditelji prepisati deo porodičnog nasleđa.\n„Još uvek nisam dobila svoj deo nasleđa, ali to ne znači da možda neću. Postoji mogućnosti da će mi deo biti prepisan i nadam se da moji ukućani neće imati ništa protiv toga. Žene trebaju da imaju ravnopravna prava, kada je nasledstvo u pitanju. Preporučujem svim ženama da traže svoj deo“, navodi Besarta.\nS druge strane, Jelena iz Gračanice, planira da svoj deo pokloni bratu.\n„Očekujem da dobijem svoj deo zato što mislim da sva deca, bez obzira na pol, trebaju da imaju isti tretman. Inače kod nas, u sredini gde živimo, mali je procenat žena koji se odlučuje da uzme to nasledstvo, pa ću tako i ja sve prepustiti svome bratu, pošto imam jednog brata. Smatram da, u situaciji u kojoj sam, to mi nije potrebno“, ističe Jelena.\nIz civilnog društva smatraju da se imovina prepisuje ženskoj deci radi uskih porodičnih interesa. Mnogi problemi u ovoj oblasti naterali su NVO Aureola da istraži ovo pitanje.\nIzvršna direktorica u ovoj organizaciji, Sanije Grajćevci, istakla je da muškarci treba da se osveste oko toga da prepisivanje imovine majci, supruzi ili sestri, ne znači poklanjanje, već je to nešto što im zakonski pripada.\n„Ima žena koje uživaju to pravo na imovinu, ali to nije na zadovoljavajućem nivou. Nailazili smo na slučajeve da se imovina prepisuje njima, onda kada je potreban neki kredit ili kada žele da se oslobode nekog poreza, a ne zato što im ta imovina možda sleduje”, konstatuje Grajćevci.\nPravo na imovinu je osnovno pravo koje garantuje Ustav Kosova i zakoni na snazi. Ali, u većini slučajeva, tradicija nadvlada zakone.\nArianit Morina, student Pravnog fakulteta na Univerzitetu Prištine, tvrdi da registracija nepokretne imovine više zavisi od porodičnog mentaliteta.\n„Žene trebaju da budu deo toga. Ali, to više zavisi od tradicije u kojoj ona živi”, navodi Morina.\nMurat Meha, izvršni direktor Kosovske katastarske agencije, izjavio je da kako bi se žene ohrabrile da uživaju to pravo, prepisivanje imovine ženama je prioritet ove agencije.


Postovi po Kategoriji: WordPress development\nWordPress development – saveti za razvoj WordPress tema i ostalih funkcionalnosti.\nAko planirate da pokrenete blog ili razmišljate o dizajnu vebsajta za svoju kompaniju ili, možda, niste zadovoljni funkcionalnošću postojećih veb stranica i voleli biste redizajnirano rešenje, na pravom ste mestu.\nIako se češće bavimo lepšim stvarima u veb dizajnu, zaštita vebsajtova nekako dođe na red tek kad se za njom pojavi potreba, odnosno kada je već prekasno. Ako ste se pitali kako na vreme da uočite upozoravajuće znake da vam je vebsajt možda hakovan, ovo su neki od njih.\nWordPress 4.7: šta donosi nova verzija Vordpresa\n06 децембра, 2016\nVordpress (eng. WordPress) predstavlja jednu od trenutno najpopularnijih platformi za objavljivanje i uređivanje sadržaja (eng. CMS). Danas je objavljena stabilna verzija 4.7, stoga se bavimo poboljšanjima koje ona donosi u odnosu na prethodne verzije.\nFramework je standardizovani skup koncepata, kriterijuma i praktičnih pravila za rešavanje uopštenog tipa problema, koji se može koristiti za lakši pristup i rešavanje problema slične prirode.\nWordPress development pročitajte više\nDanas ćemo prikazati neke od najboljih besplatnih framework-a za WordPress teme koji mogu da značajno ubrzaju razvoj i dizajn.


Evakuacija na Islandu zbog vulkana - Vesti - Svet - ALO!\nEvakuacija na Islandu zbog vulkana\nAutor: RTS | 20.08.2014 - 11:05:00h | Komentara: 0\nIslandske vlasti su počele da evakuišu područja u blizini Bardarbunga, najvećeg vulkana u toj zemlji.\nPolicija je najavila da je odlučila da zatvori i evakuiše područja severno od najvećeg lednika Vatnajekidla zbog seizmičkih aktivnosti na Bardarbungi, prenosi Tanjug.\nMeteorološki zavod Islanda dodelio je juče vulkanu Bardarbunga narandžasti nivo opasnosti za avijaciju, što je četvrti nivo na skali od pet.\nPepeo iz erupcije islandskog vulkana Ejafjalajokula 2010. godine je tokom šest dana blokirao gotovo ceo vazdušni prostor iznad Evrope, čime je bilo pogođeno više od 10 miliona ljudi i izazvalo štetu od 1,7 milijardi dolara.\nKako prenosi Rojters, intenzivna seizmološka aktivnost na Bardarbungi beleži se od 16. avgusta, mada još nema znakova erupcije.\nBardarbunga je najveći vulkanski sistem na Islandu i nalazi se ispod lednika Vatnajekidl, na jugozapadu Islanda.\nIslandski seizmolog Martin Henš rekao je da bi mogućnost da se ponovi situacija iz 2010. zavisila od visine izbačenog pepela, kao i od njegove količine i gustine.\n"S obzirom na to da indicije o kretanju magme na dubini manjoj od 10 kilometara ukazuju na povećanu mogućnost vulkanske erupcije, boja avijacijskog koda promenjena je u narandžastu", istakao je Henš.\n"Trenutno nema znakova erupcije, ali se ne može isključiti da bi aktuelna aktivnost mogla da se izrodi u eksplozivnu subglečersku erupciju i dovede do poplava i emisije pepela", dodao je islandski stručnjak.\nHenš je objasnio da najveći rizik za Island predstavljaju poplavni talasi koji bi bili izazvani erupcijom ispod glečera. Islandski stručnjak je naveo da bi na udaru bila oblast koja je većim delom nenaseljena, ali da su putevi u tom delu zemlje zatvoreni.\nPoslednja erupcija Bardarbunge bila je 1910. godine, a 1477. ovaj vulkan je priredio najveću erupciju bilo kog vulkana na Zemlji u istoriji.\nPre 8.500 godina Bardarbunga je iz utrobe Zemlje izbacio najveću kolicinu lave u istoriji naše planete.


PRIGREVČANI KREĆU SA NOVOM FUDALSKOM ISTORIJOM | Apa-press\nPRIGREVČANI KREĆU SA NOVOM FUDALSKOM ISTORIJOM\nU nedelju 1. septembra u 17 časova, u Prigrevici na stadionu „Goran Nesvanulica – Klipi“ krenuće lopta sa centra terena i biće to znak da počinje nova takmičarska sezona u Međuopštinskoj fudbalskoj ligi Sombor 2. razred.\nNazgled normalna pojava, jer je to višedecenijska praksa, ali toga dana počinje ispisivanje novog istoriskog poglavlja prigrevačkog fudbala.\nOd nedelje seniori\nNaime, biće to prvi nastup novoosnovanog Fudbalskog kluba Bratstvo 2019, koji za razliku od mnogih drugih klubova, ima striktno za cilj očuvanje svog igračkog potencijala i stvaranje uslova mladima da se bave fudbalom. Okosnicu tima čine golobradi mladići koji su tek izašli iz omladinskog pogona, gde su uspeli da osvoje titulu prvaka Područne lige Sombor i koji poseduju određeni kvalitet, ali nedovoljan da bi obezbedili mesto u nekim kvalitetnijim timovima. Uostalom, to je problem mnogih klubova i mladića koji su završavali fudbalske karijere bez da su dobili priliku da se isprobaju i dokažu u seniorskoj konkurenciji.\nDobar strateg i veliki fudbalski znalac Goran Panjević\n-Našli smo se u situaciji da nam sa fudbalske scene nestane još jedna relativno perspektivna generacija mladića među kojima ima nekoliko veoma interesantnih i darovitih igrača. Da ne bi doživeli sudbinu mnogih predhodnih generacija i prelaskom u seniorsku konkurenciju prestajali da se aktivno bave fudbalom, doneli smo odluku da im omogućimo da ostanu u selu i bave se onim što vole. Pred ovom generacijom je mogućnost da postave klub na stabilne osnove i trasiraju put ostalim dečacima koji su u mlađim selekcijama. Neće više morati da odustaju u godinama kada tek trebaju da prikažu svu svoju vrednost, već će imati klub u kome se osećaju bezbedno, kaže Goran Panjević jedan od najboljih igrača svih vremena prigrevačkog fudbala i trener pod čijim vođstvom je stasalo nekoliko sjajnih fudbalera.\nU rad sa mladićima, koji će braniti boje prigrevačkog fudbala, pored Panjevića uključen je i Života Gavrilović što je donekle garancija da će imati od koga da nauče, jer su uz ova dva treneri vezuju mnogi uspesi.\nNeumorni Života Gavrilović\n-Dobro se radilo i prepoznatljiv je voljni momenat kod većine igrača. Mi smo dali sve od sebe i moram da naglasim da je ovaj projekat realizovan zahvaljujući grupi entuzijasta. Podršku smo dobili i od Mesne zajednice bez čije pomoći ne bi uspeli da omogućimo ovim momcima da napreduju. Nadam se da će većina njih iskoristiti ukazanu priliku, jer je sada sve na njima, poručuje Panjević\nPredhodniNOVI AUTO ZA OBOLELE APATINCE\nSledećiKAPITEN SRĐAN VUKOVIĆ POZIVA NAVIJAČE\nPODRUČNA LIGA SOMBOR 2. septembra 2018.\nAPATINKE LAKO DO BODOVA 9. oktobra 2018.


Privatni sektor mora da bude glavni pokretač izlaska iz krize: Draginja Đurić\n- Vrlo je važno da podržimo izvozno orijentisane kompanije. Takođe, sve predviđene investicije u infrastrukturu moraju da idu u smeru unapređenja opštih uslova poslovanja. Ohrabruje činjenica da Srbija ima mehanizme kojima može do određene mere da amortizuje dejstvo potencijalnih negativnih efekata prelivanja krize i ovde pre svega mislim na dobro kapitalizovane i likvidne banke, visoke devizne rezerve, kao i aranžman iz predostrožnosti sklopljen sa MMF-om.\nŠta očekujete od sledeće poslovne godine i kakvi su vam planovi za period pred nama?\n- Svakako da će 2012. godina biti vrlo teška za sve zemlje u regionu, pa i za nas. Najveći rizici u ovom momentu dolaze sa tržišta evrozone i nadamo se da će se prilike stabilizovati i da će se uslovi poslovanja popraviti. Za nas i dalje osnovni imperativ ostaje pružanje pune finansijske podrške domaćim preduzećima i građanima. Nastojaćemo da generišemo dalji rast i u ovako kompleksnom makroekonomskom okruženju i konkurentnom tržištu. Jačanje kapitalne baze će pomoći da nastavimo sa dosadašnjom politikom kreditiranja privrede, uz fokus na dinarske pozajmice, u skladu sa preporukama centralne banke.\nKako su se dešavanja u Italiji odrazila na poslovanje grupe Intesa Sanpaolo?\n- Intesa Sanpaolo je pokazala stabilnost i otpornost još u prvom talasu globalne krize, kada je bila u krugu retkih bankarskih grupacija koje nisu zatražile pomoć države. Produbljenje krize i posebno problemi visokog nivoa javnog duga stvorili su dodatne pritiske na bankarske sisteme svih zemalja članica unije. Svi napori Evropske centralne banke i kreatora ekonomske politike EU usmereni su ka stabilizaciji prilika na finansijskom tržištu. Bez obzira na izazove pred kojima se nalaze banke gotovo svih evropskih zemalja, solidna likvidnost i snažni kapital i dalje čine Intesa Sanpaolo grupu jednim od oslonaca ekonomskog sistema zemlje. Naša grupacija je ove godine povećala kapital u iznosu od pet milijardi evra i tako učvrstila poziciju jedne od najbolje kapitalizovanih bankarskih grupa u Evropi. U prilog tome govori i činjenica da je Intesa Sanpaolo jedina velika banka u Italiji pred koju nije postavljen zahtev dodatne kapitalizacije nakon poslednjeg stres testa.\nKako su izazovi na domaćem tržištu uticali na poslovanje Banca Intesa?\n- Jasno je da je produženo dejstvo svetske finansijske krize nepovoljno uticalo na oporavak naše privrede. Pad domaće tražnje i problemi na tržištima zemalja koje su naši najveći spoljno-trgovinski partneri u značajnoj meri su pogoršali pozicije realnog sektora. Nesumnjivo je da je najveći izazov bio održavanje kreditne aktivnosti kao i kvaliteta kreditnog portfolija. Rezimirajući rezultate, možemo reći da smo ostvarili postavljene ciljeve. Banca Intesa je i tokom 2011. nastavila da beleži trend rasta, kako u delu plasmana, tako i u depozitnom poslovanju, što je rezultiralo dodatnim jačanjem tržišne pozicije. Visoko poverenje u našu banku potvrđeno je i u ovogodišnjoj nedelji štednje, u kojoj smo sačuvali celokupan depozitni potencijal, a uz to smo prikupili dodatnu štednju. Novi talas krize nas ne obeshrabruje jer osim što je naša banka visoko likvidna i kapitalizovana, ima i veoma kvalitetnu i snažnu klijentsku bazu.\nGenerali direktor Vaše matične bankarske grupacije zauzeće jedno od najznačajnijih mesta u novoj Vladi Italije. Da li očekujete da će nova Vlada uspeti da se izbori sa situacijom u Italiji?\n- Imenovanje Korada Pasere za ministra ekonomskog razvoja, infrastrukture i transporta ovako značajnom trenutku ne samo za Italiju, već i za čitavu evro zonu, svojevrsna je potvrda ne samo njegovog stručnog autoriteta, već i priznanje za dugogodišnje uspešno upravljanje Intesa Sanpaolo grupom. Iako novu Vladu očekuju nimalo jednostavni zadaci, verujem da će usvojeni paket ekonomskih i fiskalnih mera kroz smanjenje potrošnje i povećanje poreza omogućiti da kabinet premijera Maria Montija poboljša javne finansije zemlje i ojača njen privredni rast. Činjenica da je EU pružila snažnu podršku novom premijeru i njegovom kabinetu uliva dodatno poverenje da će Italija uspešno odgovoriti na izazove sa kojima je suočena.\nRešenje za krizu


6 najboljih hotela u blizini: Pariski trg, Berlin, GER - Booking.com\nBerlin 1 247 smeštajnih objekata\nHoteli i smeštajni objekti u blizini znamenitosti Pariski trg, Berlin (Nemačka)\nTražite smeštaj blizu znamenitosti Pariski trg?\nHoteli koje vam preporučujemo blizu znamenitosti Pariski trg\nHotel Adlon Kempinski Berlin Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMite, Berlin (0,1 km od destinacije Pariski trg)\n9,3 Izvanredan 3 398 recenzija\nRegent Berlin Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nMite, Berlin (0,8 km od destinacije Pariski trg)\n9,3 Izvanredan 1 303 recenzije\nOvaj hotel sa 5 zvezdica uređen je u klasičnom stilu. Nalazi se na idealnoj lokaciji na berlinskom Trgu Žandarmenmarkt.\nRyszard. Južnoafrička Republika\nThe Ritz-Carlton, Berlin Hotel sa 5 zvezdica Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nTirgarten, Berlin (0,7 km od destinacije Pariski trg)\nOvaj superior hotel sa 5 zvezdica smešten je na Potsdamskom trgu u Berlinu i poseduje luksuzan spa centar sa bazenom.\nBerlin Marriott Hotel Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu. Ovaj objekat učestvuje u našem Programu preporučenih partnera. Preporučeni partneri pružaju sjajnu uslugu, nude odličnu vrednost za novac i imaju fantastične ocene gostiju koji koriste Booking.com veb sajt. Ti objekti mogu da plaćaju kompaniji Booking.com nešto višu proviziju kako bi učestvovali u programu.\nTirgarten, Berlin (0,6 km od destinacije Pariski trg)\n9,0 Izvanredan 2 851 recenzija\nTirgarten, Berlin (0,9 km od destinacije Pariski trg)\n9,2 Izvanredan 2 094 recenzije\npia maria. Švajcarska\nViše objekata u blizini Pariski trg\nOstale atrakcije u blizini znamenitosti Pariski trg\nPopularni hoteli u blizini: Pariski trg\n7,3 Dobar 913 recenzija\n9,0 Izvanredan 3 477 recenzija\n8,1 Veoma dobar 5 042 recenzije\n7,8 Dobar 9 978 recenzija\n8,3 Veoma dobar 3 936 recenzija\n7,4 Dobar 1 656 recenzija\n8,1 Veoma dobar 4 890 recenzija\n7,8 Dobar 2 023 recenzije\n7,9 Dobar 1 040 recenzija